text:
Kgaolo ya Legare (Botswana)
Template:Infobox district kgaolo ya Legare ke yone e e tona go fetisa dikgaolo tse dingwe tsa Botswana go ya ka bophara le dipalo tsa batho. E akaretsa legae la setso la Bangwato. Bangwe ba Batswana ba ba inaakantseng le tsa polotiki ba tswa mo kgaolong ya Legare, gammogo le tautona wa pele Sir Seretse Khama, tautona wa pele Festus Mogae, le tautona wa gompieno Lt. General Seretse Ian Khama.
Mafelo a matona ka dipalo ka dipalo mo kgaolong ya legare a akaretsa Palapye le Serowe, a eleng one magae a setso a a mo maemong a bobedi mo Aferika. Kgaolo e e na le melatswana ya Noka ya Limpopo, e e kgaphelang merwalela ntlheng ya botlhabatsitsi jwa noka ya Limpopo.
Ka ko borwabotlhaba, Kgaolo ya Legare e kopanetse molelwane le dikgaolo tsa Matabeleland North ya Zimbabwe le Matabeleland South, fa ka ko bokonebotlhaba Kgaolo ya Legare e kgaogana molelwane le kgaolo ya Afreika Borwa ya Limpopo. Mo gae e kopanetse molelwane le dikgaolo tse di latelang:
- Bokone-Botlhaba - Bokonebotlhaba
- Kgatleng - borwa
- Kweneng - borwabophirima
- Ghanzi - bophirima
- Bokone-Bophirima - bokonebophirima
Contents
Dikgaolo-potlana[baakanya | edit source]
Dikgaolo potlana tsa Kgaolo ya Legare di akaretsa:
- Bobirwa, hqrs. ko Bobonong
- Boteti, hqrs. Letlhakane
- Mahalapye
- Serowe Palapye, hqrs. ko Palapye
- Tutume
- Tonota
Ditlamelo tsa tlholego[baakanya | edit source]
Go na le kgotlhang magareng ga go atolosa tsa temo-thuo le go somarela bojanala jwa mo gae mo Kgaolong ya Legare.[1] go na le dinokana tse di elelang ka dilemo di akaretsaNoka ya Botetile noka ya Lepashe, tse di elelelang ko Makgobokgobong a Makgadikgadi.
o ka tsibogela[baakanya | edit source]
- Noka ya Lepashe
- Dikgaolo-potlana tsa Botswana
Dipadi tse dingwe[baakanya | edit source]
- Jan Petter, Huberth Hansen le Arvid Lillethun, Resource utilization in the Central District CFDA, Botswana: with special reference to arable farming systems and conflicts in resource management - livestock versus wildlife
Mola wa makwalo[baakanya | edit source]
- ↑ J.Petter, H. Hansen and A. Lillethun


c: text/html

text:
Golaganya sediriswa sa modumo sa Bluetooth kgotsa pontsho e e sa diriseng mogala mo PC ya gago
Golaganya sediriswa sa modumo sa Bluetooth (Windows 10)
Go gokaganya sediriswa sa puotheetso sa Bluetooth, sepikara, kgotsa sebueladitsebeng mo PC ya gago ya Windows 10, o tla tlhoka go dira gore didiriswa tse pedi tseno di golagane pele.
Tshuba sediriswa sa gago sa Bluetooth mme o dire gore se kgone go bonwa. Tsela ya go dira gore se bonwe e ikaegile ka sediriswa. Tlhola tshedimosetso ya sediriswa kgotsa webosaete go bona tse dingwe gape.
Mo baratirong, tlhopha aekhone ya lefelotiragatso, o bo o tlhomamisa Bluetooth e tshubilwe.
Mo go lefelotiragatso, tlhopha Golaganya, go tswa foo tlhopha sediriswa sa gago.
Latela ditaelo dipe tse dingwe. Go seng jalo, o feditse.
Dipontsho tse di sa diriseng mogala tsa Miracast
Golaganya PC ya gago go TV, segodisa setshwantsho, kgotsa dipontsho tse dingwe tsa kafa ntle tse di tshegetsang Miracast, o sa dirise mogala.
Tshuba TV ya gago kgotsa segodisa setshwantsho Fa e le gore o dirisa donkele kgotsa segokaganyi sa Miracast, tlhomamisa gore se polakilwe mo pontshong.
Tlhomamisa gore Wi-Fi e timilwe mo PC ya gago.
Mo baratirong, tlhopha aekhone ya lefelotiragatso > Golagana > tlhopha pontsho ya gago.
Latela ditaelo dipe tse dingwe tse di mo sekirining. Go seng jalo, o feditse.
Dipontsho tse di sa diriseng mogala tsa WiGig
Golaganya PC ya gago o sa dirise megala go monithara, segodisa setshwantsho, kgotsa dipontsho tse dingwe tsa kafa ntle tse di golaganeng le selaodisi sa WiGig.
Tshuba TV kgotsa segodisa setshwantsho.
Tshuba selaodisi sa gago sa WiGig mme o tlhomamise gore se golagantswe mo pontshong.
Tlhomamisa gore PC ya gago e tshegetsa WiGig le gore e tshubilwe. Fa PC ya gago e tshegetsa WiGig, o tla bona WiGig laola mo Diseting > Neteweke le Inthanete > Seemo sa mo sefofaneng.

robotstxt: allowed

filter: keep


text:
Dumela, sefapano Wena o belesitswe
Morena wa lefatshe. Ka wena re golotswe.
O aletare ruri E Kwana ya Modimo
O suleng mo go yone Go rebola morafe.
O maretswe ka madi: O belege le mmele:
Maungo a setlhare Sa botshelo, poloko.
Mo go wena mofenyi O bolailwe loso,
O tapetile tlhogo Ya noga ya tatlhego.
Noga e n’e raetse Mo setlharing se sele
Batsadi Paradising. Wena o mmusolosi.
Dikgwa tsotlhe tsa fatshe Ga di itse setlhare
Se se ka tshwanang nao Ka botshe le monate.
O repise dikala. Di papaletse thata,
Di bogisa Modimo. O tlhomogele pelo.
Pagolola morwalo. Mma re robe mabele,
Mma re hule mofine. Ka dijo tse, re tshele.
O thobane ya Moshe. Ka wena o beditse
Kgosana ya lefifi, A e nyeletsa ruri.
Thobane ya Arone E thuntse, e kukuntse,
E ungwile thamane: Ke wena, khumo ya me.
O wesi tsholofelo. Morwaleleng wa sebe
O areka ya Noah: Logong lo, loa boloka.
Nkabo ke ka kgaoga Fa dinaung, moruting
Wa gago, sefapano. O nneye legodimo.


text:
Utlwang, Bakreste, ‘tlhoko a ga Jesu:
Moya wa gagwe o tletse poifo.
Mo tshimong a rapela;
A goela go Rara
Mo ditlalelong tse di boitshegang.
Utlwang, Bakreste, ‘tlhoko a ga Jesu:
Ba mo seola kgotleng ya Pilato.
Fong ba mo sotla thata
Mme ba mo rwesa mitlwa;
Ba mo tlotlolola ka kgobo, kgalo.
Utlwang, Bakreste, ‘tlhoko a ga Jesu:
Ba mo kabisa logong lwa mokgoro.
Ba kopa Barabase,
Ba latlha Jesu ba re,
‘A a bapolwe, a isiwe losong.’
Utlwang, Bakreste, ‘tlhoko a ga Jesu:
Ba mo gogela thabeng ya lonyatso.
Mme gone ba mmapola
Mme ba mo kokothela
Mo setlharing sa botshelo le loso.
Utlwang, Bakreste, ‘tlhoko a ga Jesu:
Bontsing jwa batho gare ga magodu
Morena a kgaoga,
A neela Rra’gwe moya
Mme lobopo lotlhe lo hutsafetse.


text:
Kgaolo 6: Diporofense (103-150)
103. Diporofense
- Rephaboliki e na le diporofense tse di latelang:
- Kapa Botlhaba;
- Foreistata;
- Gauteng;
- Kwa Zulu-Natal;
- Mpumalanga;
- Kapa Bokone;
- Limpopo;
- Bokone Bophirima;
- Kapa Bophirima.
[K. 1 e emetswe ke k. 3 ya Molaotheo Tlhabololo wa Bosomenngwe wa Molao wa 2003.]
-
Mafelo a diporofense ka go farologana a akaretsa palo ya mafelo a tlhagelelang mo dimmepeng ka go farologana tse di tlhalositsweng mo Kitsisong ya Mametlelelo ya A1.
[K.l (2) e emetswe ke k. 1 ya Molaotheo Tlhabololo wa Bosomepedi wa Molao wa 2005.]
-
- Gangwe le gape fa kgaolo ya porofense e tlhomamisiwa sešwa ka tlhabololo ya Molaotheo, Molao wa Palamente o tshwanetse go tlamela ka tsamaiso ya thulaganyo mo nakong e sa fediseng pelo, bomolao, kgonagalo le ditlamorago dingwe tse di ka tlholwang ke thulaganyo entshwa.
- Molao wa Palamente o o tlhomamisistweng mo temana (a) o ka atlenegisiwa le go tsenngwa tirisong pele tlhabololo eo e diriwa go Molaotheo, mmfela iro ngwe le ngwe ya porofense, dithoto, ditshwanelo, ditlamego,ditiro kgotsa maikarabelo a tshwanetse go sutisewa fela go ya ka Molaooo morago ga go tsengwa tirisong ga tlhabololo ya Molaotheo.
[K. 103 e emetswe ke k. 1 ya Molaotheo Tlhabololo ya Bosomepedi ya Molao wa 2005.]
Dikgotla-peomolao tsa Diporofense
104. Bothati taolo jwa dikgotla-peomolao tsa diporofense
- Bothati taolo jwa porofense bo rwelwe kgotla-peomolao ya porofense, e bile bo naya kgotla-peomolao ya porofense maatla –
- go atlanegisa molaotheo wa porofense kgotsa go tlhabolola molaotheo o o atlenegisitsweng ke yona, go ya ka ditaelo tsa dikarolo 142 le 143;
- go atlenegisa molao boemong jwa porofense tebang le –
- morero mongwe le mongwe o o tlhalositsweng mo lenaane la Mametlelelo 4;
- morero mongwe le mongwe o o tlhalositsweng mo lenaane la Mametlelelo 5; le
- morero mongwe le mongwe yo o sa tlhalosiwang mo manaaneong ao, o o abetsweng porofense ka tlhamalalo go ya ka molao wa bosetšhaba; le
- morero mongwe le mongwe oo taelo ya Molaotheo e tlhomamisitseng katlanegiso ya kgotla-peomolao ya porofense; le
- go abela Khansele ya Mmasepala nngwe le nngwe ya dithata tsa yona tsa semolao.
- Kgotla-peomolao ya porofense, ka tshwetso ya bontsi jwa pedi-tharo ya ditokololo tsa yona, e ka, lopa Palamente go fetola leina la porofense eo.
- Kgotla-Peomolao ya porofense e tlamiwa fela ke Molaotheo, le ke Molaotheo wa porofense fa e setse e atlanegisitse Molaotheo wa porofense, mme e tshwanetse go dira go ya ka ditaelo tsa Molaotheo oo, le molaotheo wa porofense eo.
- kgotla-Peomolao ya porofense tebang le morero yo botlhokwa mabapi le, kgotsa wa tlaleletso le tiragatso ya thata ka manontlhotlho tebang le morero mongwe le mongwe o o mo lenaane la Mametlelelo 4, ke peo ka mabaka otlhe go ya ka lenaane la Mametlelelo 4.
- Kgotla-peomolao ya porofense e ka dira tshitsinyo go Ntlokokoano Bosetšhaba ya molao tebang le morero mongwe le mongwe o o kwa ntle ga bothati taolo jwa kgotla-peomolao, kgotsa e okamweng ke Molao wa Palamente godimo ga molao wa porofense.
105. Sebopego le ditlhopho tsa dikgotla-peomolao tsa Diporofense
- Kgotla-peomolao tsa porofense di bopiwa ke basadi le banna ba ba tlhophilweng jaaka ditokololo tsa lenaane la tsamaiso ya ditlhopho, e –
- tlhamiwang ka molao ya bosetšhaba;
- ikaegileng ka karolo ya lenaane la batlhophi ba Porofense eo; le
- rulaganyang bonnye selekanyetso sa go bouta sa dingwaga di le 18; le
- dipholo, ka kakaretso, ka tekanyetso ya baemedi.
[K.(1) e tlhabolotswe ke k. 3 ya Molaotheo Tlhabololo ya Bolesome ya Molao wa 2003 le ka k. 3 ya Molaotheo Tlhabololo ya Bosomenne ya Molao wa 2008.]
- Kgotla-peomolao ya porofense e na le ditokololo tse di le gare ga 30 le 80. Palo ya ditokololo e ka farologana go ya ka diporofense fa seo se rulagantswe ka selekanyo sa mokgwa o tlhomamisitsweng ka molao wa bosetšhaba.
106. Botokololo
- Moagi mongwe le mongwe yo o letleletsweng go tlhopha mo Ntlokokoano Bosetšhabeng e ka nna tokololo ya Kgotlapeomolao ya porofense ntle le –
- mongwe le mongwe yo o thapilweng ke puso kgotsa moredi puso yo o amogelang moputso boemong jwa maemo a gagwe kgotsa tirelo, ntle le –
- tonakgolo le ditokololo dingwe tsa khuduthamaga ya porofense; le
- batlhankedi bangwe ba ditiro tsa bona di tsamaelanang le ditiro tsa tokololo ya kgotlapeomolao ya porofense, mme ditiro tsa bona di tlhomamisitswe fa di tshwana go ya ka molao ya bosetšhaba.
- ditokololo tsa Ntlokokoano Bosetšhaba, baemedi ba leruri ba Khansele ya Bosetšhaba ya Diporofense kgotsa ditokololo tsa Lekgotla la Mmasepala;
- mokoloti yo o sa kgopologeng;
- mongwe le mongwe yo Kgotlatshekelo ya Rephaboliki e tsayang a sa itekanela mo tlhaloganyong;
- mongwe le mongwe yo e rileng fa karolwana eno ya molao tsena tirisong a bonwa molato, mme a atlholwa dikgwedi tse di fetang 12 mo kgolegelong ntle le tšhono ya go duela, le fa e le mo gare ga Rephaboliki, kgotsa kwa ntle ga Rephaboliki; fa tiragalo eo e bonwa jaaka molato mo Rephaboliking, mme ga go ope yo tshwanetseng go amogelwa a atlhotswe go fitlhelela boikuelo kgatlhanong le kotlo kgotsa katlholo e tlhomamisiwa, kgotsa go fitlhelela nako ya boikuelo e feta. Go latlhegelwa ke ditshwanelo fa tlase ga kgaolo e go khutla morago ga ngwaga tse tlhano katlholo e weditswe.
- Motho yo o sa tshwanelang go nna tokololo ya Kgotlapeomolao ya porofense go ya ka ka ditaelo tsa karolotlaleletso (1)(a) kgotsa (b) e ka nna ntlhopheng wa kgotlapeomolao go tsamaelana le tekanyetso nngwe le nngwe kgotsa kgotsa mabaka a tlhomamisitsweng ka molao wa bosetšhaba.
- Motho o latlhegelwa ke botokololo jwa Kgotlapeomolao ya porofense fa motho yoo a –
- kgaotsa go nna yo o ka tlhopiwang;
- sa tlhagelele mo kgotlapeomolao ya porofense ntle le tetla le mororo melawana le ditaelo tsa kgotlapeomolao di tlhomamisa go latlhegelwa ke botokololo; kgotsa
- kgaotsa go nna tokololo ya lekoko le le tlhophileng motho yoo jaaka tokololo ya kgotlapeomolao.
[Kl.(3) e emetswe ke k. 4 ya Molaotheo Tlhabololo wa Bolesome wa Molao wa 2003.]
- Diphatlhatiro tsa kgotlapeomolao Porofense di tshwanetse go tlatswa go ya ka molao ya bosetšhaba.
107. Maikano kgotsa tshepiso ya boikanyego
Pele ditokololo tsa kgotlapeomolao ya Porofense di simolola go dira ditiro tsa tsona mo kgotlapeomolao, di tshwanetse go ikana kgotsa go tshepisa boikanyego go Rephaboliking le go obamela Molaotheo go ya ka Mametlelelo ya 2.
108. Paka ya kgotlapeomolao ya porofense
- Kgotlapeomolao ya porofense e tlhophiwa go dira paka ya dingwaga di le tlhano.
-
Fa kgotlapeomolao ya porofense e phatlhaladiwa go ya ka karolotlaleletso 109 kgotsa fa nako ya yona e fela, Tonakgolo ya porofense ka tiriso ya kgoeletso e tshwanetse go bitsa le go tlhomamisa letlha la ditlhopho, tse di tshwanetseng go tshwarwa mo nakong ya matsatsi a le 90 morago ga go phatlaladiwa ga kgotlapeomolao, kgotsa go fela ga paka ya yona peomolao, kgotsa nako e e fedileng ka yona. Go tshwanetse go ntshiwa Kgoeletso e e bitsang kopano le go totobatsa letlha ditlhopho pele kgotsa morago ga go fela ga paka ya kgotlapeomolao ya porofense.
[Kl.(2) e emetswe ke k. 1 ya Molaotheo Tlhabololo wa Bone wa Molao wa 1999.]
- Fa dipholo tsa ditlhopho tsa kgotlapeomolao ya porofense di sa phasaladiwe ka nako e e tlhalositsweng mo a karolo 190 kgotsa fa ditlhopo di kgapelwa thoko ke kgotlatshekelo, Moporesidente o tshwanetse go ntsha kgoeletso e e bitsang kopano le go tlhomamisa letlha le lengwe la ditlhopo,tse di tshwanetseng go tshwarwa mo nakong ya matsatsi a le 90 a paka e felang kgotsa ka letlha le ditlhopho di kgapetsweng thoko ka lona.
- Peomolao ya porofense e sala e nonofile go dira go simolola motsing o e phatlhaladitsweng kgotsa nako ya yona e khutlang, go fitlhelela motsing o o fa pele ga letsatsing la ntlha la ditlhopho tsa kgotlapeomolao e e latelang.
109. Go phatlaladiwa ga dikgotlapeomolao tsa diporofense pele ga bokhutlo jwa paka ya tsona
- Tonakgolo ya porofense o tshwanetse go phatlalatsa kgotlapeomolao ya porofense fa –
- kgotlapeomolao e amogetse tshwetso ya go phatlalala ka tshegetso ya bontsi jwa ditokololo tsa yona; le
- go fetile dingwaga di le tharo e sa le kgotlapeomolao e tlhophilwe.
- Tonakgolo ya nama-o-tshwere e tshwanetse go phatlalatsa kgotlapeomolao ya porofense fa–
- go na le phatlha-tiro mo ofising ya Tonakgolo; le fa
- kgotlapeomolao e retelelwa ke go tlhopha Tonakgolo e ntšhwa mo nakong ya matsatsi a le 30 morago ga phatlhatiro e ntse e le teng.
110. Dipitso le dipaka tsa khunologo
-
Morago ga ditlhopho, kopano ya ntlha ya kgotlapeomolao ya porofense e tshwanetse go epiwa ka nako le letlha le le tlhomamisitsweng ke moatlhodi yo o tlhophilweng ke Moatlhodimogolo,mme fela, e seng morago ga matsatsi a 14
dipholo tsa ditlhopho di itsisitswe. Kgotlapeomolao ya porofense e ka tlhomamisa nako, boleele jwa dikopano le dipaka tsa khunologo.
[Kl.(1) e emetswe ke k. 8 ya Molaotheo Tlhabololo wa Borataro wa Molao wa 2001.]
- Tonakgolo ya porofense e ka bitsa kopano e e kgethegileng ya Kgotlapeomolao ya porofense nako nngwe le nngwe go rerisa ka merero o kgethegileng.
- Kgotlapeomolao ya porofense e ka tlhomamisa moo e tshwarelang dikopano gona.
111. Babusakgotla le Batlatsa-Babusakgotla
- Mo kopanong ya ntlha morago ga ditlhopho tsa yona, kgotsa fa go tlhokagala go tlatsa phatlha, Kgotlapeomolao ya porofense e tshwanetse go kgetha Mmusakgotla le Motlatsa Mmusakgotla mo ditokololong tsa yona.
-
Moatlhodi yo o tlhophilweng ke Moatlhodimogolo o tshwanetse go okama tsamaiso ya go tlhophiwa ga Mmusakgotla. Mmusakgotla o okama tsamaiso ya ditlhopho tsa Motlatsa Mmusakgotla.
[Kl.(2) e emetswe ke k. 9 ya Molaotheo Tlhabololo wa Borataro wa Molao wa 2001.]
- Tsamaiso e e tlhalositsweng mo Karolo A ya Mametlelelo 3 e dirisiwa fa go tlhophiwa Babusakgotla le Batlatsa Mmusakgotla.
- Kgotlapeomolao ya porofense e ka tlosa Mmusakgotla mo tirong kgotsa 74 Motlatsa Mmusakgotla ka tshwetso. Bontsi jwa ditokololo tsa kgotlapeomolao di tshwanetse go nna teng fa tshwetso e atlanegisiwa.
- Go ya ka melawana le ditaelo, kgotlapeomolao e ka tlhopha mo ditokololong tsa yona baeteledipele go thusa Mmusakgotla le Motlatsa Mmusakgotla.
112. Ditshwetso
- Ntle le fa Molaotheo o tlhalosa ka tsela e nngwe –
- bontsi jwa ditokololo tsa Kgotlapeomolao ya porofense di tshwanetse go nna teng pele go ka boutelwa Molaotlhomo kgotsa tlhabololo ya Molaotheo;
- bonnye nngwe-tharo ya ditokololo e tshwanetse go nna teng pele go boutelwa potso nngwe le nngwe e e fa pele ga kgotlapeomolao;
- dintlha tsotlhe tse di fa pele ga Kgotlapeomolao ya porofense di amogelwa ka bontsi jwa diboutu tse di dirilweng.
- Tokololo ya Kgotlapeomolao ya porofense e okameng ga e letlwe go bouta ka tlwaelo, mme –
- o tshwanetse go boutu go kgaolakgang fa diboutu tsa matlhakore oo mabedi di le maleka, e bile
- o tshwanetse go boutu ka mokgwa wa tlwaelo fa, potso e tshwanetse go amogelwa ka tshegetso ya bonnye diboutu tsa pedi-tharo ya ditokololo tsakgotlapeomolao.
113. Ditshwanelo tsa baemedi ba leruri mo kgotlapeomolao ya Porofense
Baemedi ba porofense ba leruri ba Khansele ya Bosetšhaba ya Diporofense ba ka tsenela, e bile ba ka bua mo kgotlapeomolao ya porofense ya bona le dikomiti tsa yona, fela ga ba tshwanela go bouta. Kgotlapeomolao e ka tlhoka moemedi wa leruri go tsena pitso ya yona kgotsa ya dikomiti tsa yona.
114. Dithata tsa dikgotlapeomolao tsa diporofense
- Mo go diragatseng thata ya yona ya molao, Kgotlapeomolao ya porofense e ka –
- sekaseka, atlenegisa, tlhabolola kgotsa ya gana Molaotlhomo mongwe le mongwe o fa pele ga kgotlapeomolao; le
- go tshitsinya kgotsa go baakanya molao, ntle le Melaotlhomo wa ditšhelete.
- Kgotlapeomolao ya porofense e tshwanetse go tlhomamisa mekgwa ya go –
- netefatsa fa ditheo tsotlhe tsa puso mo porofenseng rwala maikarabelo a tsona; le
- go sekaseka –
- bolaodi taolo mo porofenseng go akarediwa le tiragatso ya molao; le
- setheo sengwe le sengwe sa puso ya porofense.
115. Bopaki kgotsa tshedimosetso fa pele ga dikgotla peomolao tsa diporofense
- Kgotlapeomolao ya porofense kgotsa nngwe le nngwe ya dikomiti tsa yona e ka –
- bitsa mongwe le mongwe go tlhagelela fa pele ga tsona go neela bopaki a ikanne kgotsa ka go dira tshepiso kgotsa go tlhagisa ditokomane;
- go laela motho kgotsa setheo sengwe le sengwe go tlhagisa pego fa pele ga yona; le
- go gapeletsa, go tsamaelana le ditaelo tsa kgotlapeomolao ya porofense kgotsa melawana le ditaelo, motho kgotsa setheo sengwe le sengwe go itepatepanya le mabaka a tagafara kgotsa ditlhokego tsa temana (a) kgotsa (b); le
- go amogela diphetišene, ditshwaelo kgotsa ditlhagiso go tswa go mongwe le mongwe yo o na leng kgatlhego kgotsa setheo.
116. Dithulaganyo tsa ka fa teng, ditsweletso le ditsamaiso tsa dikgotlapeomolao tsa diporofense
- Kgotlapeomolao ya porofense e ka –
- tlhomamisa le go laola merero ya yona mo teng, ditsweletso le ditsamaiso, le
- go dira melawana le ditaelo tebang le tiro ya yona, go etswe tlhoko kemedi le botsayakarolo jo bo gololesegileng, maikarabelo, puso ya botlhe le botsayaykarolo jwa setšhaba.
- Melawana le ditaelo tsa Kgotlapeomolao ya porofense di tshwanetse go tlamela ka –
- tlhamo, popego, maatla, ditiro, ditsamaiso le paka-tiro ya dikomiti tsa yona; le
- botsaya karolo jwa makokopotlana a a na leng baemedi mo ditsamaisong tsa kgotlapeomolao ka mokgwa o o tsamaelang le demokerasi;
- thuso ya tšhelete le tsamaiso go lekoko lengwe le lengwe la sepolotiki le le na leng baemedi mo kgotlapeomolao, go ya ka tekanyetso ya kemedi go kgontsha lekoko le moeteledipele wa lona go dira ditiro tsa bona mo Kgotlapeomolao; le
- go amogela moeteledipele wa lekoko le legolo la kganetso mo kgotlapeomolao, jaaka Moeteledipele wa Lekoko Kganetso.
117. Ditetlelelo
- Ditokololo tsa Kgotlapeomolao ya porofense le ditokololo tsa porofense tsa leruri tsa Khansele ya Bosetšhaba ya Diporofense –
- di na le kgololosego puo mo Kgotlapeomolao le mo dikomiting tsa yona, go tsamaelana le melawana le ditaelo tsa yona; e bile
- ga ba rwale maikarabelo a ditatofatso tsa dikgetsi tsa ngangisano kgotsa bosenyi, go tshwariwa, kotlhao ya kgolegelo kgotsa ditshenyegelo ka ntlha ya –
- sengwe le sengwe se ba se buileng, ba se tlhagisitseng, kgotsa neetseng Kgotlapeomolao kgotsa nngwe le nngwe ya dikomiti tsa yona; kgotsa
- sengwe le sengwe se se utulotsweng ka ntlha ya sengwe se ba se buileng, tlhagisitseng fa pele, kgotsa neetsweng Kgotlapeomolao kgotsa nngwe ya dikomiti tsa yona.
- Ditetlelelo le dishireletsego dingwe tsa Kgotlapeomolao le ditokololo tsa yona di ka tlhomamisiwa ka molao wa bosetšhaba.
- Meputso, diallawanse le ditshiamelo tse di duelwang ditokololo tsa Kgotlapeomolao ya porofense di tsewa ka tlhamalalo go tswa go Lotlele la Lotseno la porofense.
118. Phitlhelelo le botsaya karolo jwa botlhe mo dikgotlapeomolao tsa diporofense
- Kgotlapeomolao ya porofense e tshwanetse go –
- ntshetsapele botsaya karolo jwa setšhaba mo molaong le ditsamaiso tse dingwe tsa Kgotlapeomolao le dikomiti tsa yona; le
- akaretsa botlhe mo tsamaisang ya ditiro tsa yona, le go tshwara dikopano tsa yona, le tsa dikomiti tsa yona mo pepeneneng; mme dikgato tse maleba di tshwanetse go tsewa –
- go laola phitlhelelo ya batho, go akarediwa phitlhelelo ya bogasi go Kgotlapeomolao le dikomiti tsa yona; le
- go rulaganya phuruphutso ya mongwe le mongwe , mme fa go le maleba, go thibelwa go tsena kgotsa go tlosiwa ga mongwe le mongwe.
- Kgotlapeomolao ya porofense gay a tshwanela go thibela setšhaba go akaretsa bogasi mo dikopanong tsa komiti ya yona ntle le fa le go le matshwanedi e bile go siame go dira jaalo mo dikgatlhegelong tsa setšhaba le demokerasi.
119. Kitsiso ya Melaotlhomo
Ke fela ditokololo tsa Kgotlakhuduthamaga ya porofense kgotsa komiti kgotsa tokololo ya kgotlapeomolao ya porofense e ka itsiseng Molaotlhomo mo Kgotlapeomolao; mme ke fela tokololo ya Kgotlakhuduthamaga e e rweleng maikarabelo a merero ya matlotlo mo porofenseng, kgotsa tokololo e e kgethilweng ke Tonakgolo, e ka itsiseng Molaotlhomo wa ditšhelete mo kgotlapeomolao.
120. Melaotlhomo ya Ditšhelete
- Molaotlhomo ke Molaotlhomo wa tšhelete fa o,
- thala tekanyetsokabo ya tšhelete;
- rulaganya lekgetho la porofense, makgethwana, ditefelo kgotsa dituediso tsa tlaleletso;
- fedisa kgotsa fokotsa, kgotsa o letlelela dikgololo tsa lekgetho lengwe le lengwela porofense, makgethwana, ditefelo kgotsa dituediso tsa tlaleletso; kgotsa
- katlanegisa ya dituelo ka tlhamalalo go tswa go Letlole la Lotseno la Porofense.
- Molaotlhomo wa tšhelete ga o tshwanelwa go samagana le morero mongwe ntle le -
- morero o monnye malebana le tekanyetso ya tšhelete;
- taelo, phediso kgotsa phokoletso ya makgetho a porofense, makgethwana, ditefelo kgotsa dituediso tsa tlaleletso;
- go rebola dikgololo tsa makgetho a porofense, makgethwana, ditefelo kgotsa dituediso tsa tlaleletso; kgotsa
- katlanegiso ya dituelo ka tlhamalalo go tswa go Letlole la Lotseno lwa Porofense.
-
Molao wa porofense o tshwanetse go tlamela ka tsela e ka yona kgotlapeomolao ya porofense e ka tlhabololang Molaotlhomo wa tšhelete.
[K. 120 e emetswe ke k. 3 ya Molaotheo Tlhabololo wa Bosupa wa Molao wa 2001.]
121. Katlanegiso ya Melaotlhomo
- Tonakgolo ya porofense e tshwanetse go atlenegisa kgotsa go saena Molaotlhomo o o amogetsweng ke kgotlapeomolao ya porofense go ya ka Kgaolo eno, kgotsa fa Tonakgolo o na le dipelaelo ka bomolaotheo jwa Molaotlhomo, o tshwanetse go busetsa Molaotlhomo morago go kgotlapeomolao go sekasekwa.
- Fa morago ga go sekwasekwa bošwa ga Molaotlhomo, Molaotlhomo o kgotsofatsa dipelaelo tsa Tonakgolo, Tonakgolo e tshwanetse go atlenegisa le go saena Molaotlhomo, kgotsa fa go se jaalo, Tonakgolo e tshwanetse go –
- atlenegisa le go seana Molaotlhomo; kgotsa
- o romela go Kgotlatshekelo ya Molaotheo go tlhomamisa bomolaotheo jwa one.
- Fa Kgotlatshekelo ya Molaotheo e tlhomamisa gore Molaotlhomo o tsamaelana le molaotheo, Tonakgolo e tshwanetse go atlenegisa le go saena Molaotlhomo.
122. Kopo ka ditokololo go Kgotlatshekelo ya Molaotheo
- Ditokololo tsa kgotlapeomolao ya porofense di ka dira kopo go Kgotlatshekelo ya Molaotheo go dira taelo go netefatsa fa molao otlhe kgotsa karolo ya Molao o atlenegisitsweng ga e tsamaelane le Molaotheo.
- Kopo –
- e tshwanetse go emiwa nokeng ke diperesente di le 20 tsa ditokololo tsa kgotlapeomolao; e
- e tshwanetse go dirwa mo nakong ya matsatsi a le 30 morago ga katlanegiso le go saeniwa ga molao ke Tonakgolo.
- Kgotlatshekelo ya Molaotheo e ka laela gore Molao otlhe kgotsa karolo ya Molao o go dirilweng kopo boemong jwa yona, go ya ka karolotlaletso 1 o se dirisiwe go fitlhela Kgotlatshekelo e dira tshwetso ya kopo, fa –
- dikgatlhego tsa bosiamisi di tlhoka seo; e bile
- go na le kgonagalo ya go atlega ga kopo.
- fa kopo e sa atlega,e bile e sena kgonagalo ya katlego, Kgotlatshekelo ya Molaotheo e tshwanetse go laela bakopi go duela ditshenyegelo.
123. Phatlalatso ya Melao ya porofense
Molaotlhomo yo o atlenegisitweng le go saeniwa ke Tonakgolo ya Porofense o nna Molao wa Porofense, o tshwanetse go phatlaladiwa ka bonako e bile o simolola go dira fa o phatlaladitswe ka letlha le le tlhomamisitsweng ke Molao.
124. Polokego ya Melao ya porofense
Kgatiso e e saenilweng ya Molao wa Porofense ke bopaki jo bo feletseng jwa ditaelo tsa Molao, e bile morago ga phatlalatso o tshwanetse go bolokwa kwa Kgotlatshekelo ya Molaotheo.
Dikhuduthamaga tsa diporofense
125. Bothati taolo jwa khuduthamaga ya diporofense
- Bothati taolo jwa khuduthamaga ya porofense bo abetswe Tonakgolo ya Porofense eo.
- Tonakgolo e dirisa matla a bothati taolo jwa khuduthamaga, mmogo le ditokololo tse dingwe tsa Khansele ya Kgotla Khuduthamaga, ka –
- go dirisa molao wa porofense;
- go tsenya tirisong melao yotlhe ya bosetšhaba go ya ka tlhaloso ya Mametlelelo 4 kgotsa 5, ntle le fa Molaotheo kgotsa Molao wa Palamente o tlhalosang ka mokgwa mongwe;
- go tsamaisa mo Porofenseng, molao wa bosetšhaba ntle le ditiro tse di tlhalositsweng Mametlelelo 4 le 5, eo tsamaiso ya yona e abetsweng khuduthamaga ya porofense go ya ka Molao wa Palamente;
- tlhabololo le tiragatso ya maikamisetso a Porofense;
- thulaganyo ya ditiro tsa tsamaiso ya Porofense le mafapha a yona;
- tshitsinyo le tshimololo ya molao wa Porofense; le
- tiragatso ya tiro ngwe le ngwe e e abetsweng khuduthamaga ya porofense go ya ka Molaotheo kgotsa Molao wa Palamente.
- Porofense e na le bothati taolo jwa khuduthamaga go ya ka karolotlaleletso (2)(b) fela fa Porofense e nale bokgoni jwa go rulaganya tsamaiso maikarabelo a yona ka manontlhotlho. Puso ya setšhaba ka molao le dikgato tse dingwe e tshwanetse go thusa Porofense go tlhabolola bokgoni jo bo tlhokegang jwa tsamaiso go diragatsa matla a yona botwerere le ditiro tsa yona, tse di tlalositsweng mo karolotlaleletso (2).
- Ngongorego nngwe le nngwe e e amanang le bokgoni jwa tsamaiso ya Porofense mabapi le tiro nngwe le nngwe, e tshwanetse go romelwa go Khansele ya Setšhaba ya Diporofense go rarabololwa mo nakong ya matsatsi a le 30 ka letlha la go romelo go Khansele.
- Go ya ka karolo 100, tiragatso ya molao wa porofense mo porofenseng ke thata e e kgethegileng ya khuduthamaga ya Porofense.
- Khuduthamaga ya Porofense e tshwanetse go dira go ya ka –
- Molaotheo; le
- Molaotheo wa Porofense, fa molaotheo wa porofense o atlenigisitse.
126. Kabo ya ditiro
- Tokololo ya Khansele ya Khuduthamaga ya Porofense e ka abela Khansele ya Mmasepala thata kgotsa tiro nngwe le nngwe e e tshwanetsweng go dirwa go ya ka Molao wa
Palamente, kgotsa Molao wa porofense. Kabo ya tiro –
- e tshwanetse go diriwa ka tumelano gareng ga tokololo ya Khansele ya Khuduthamaga e e maleba le Khansele ya Mmasepala;
- e tshwanetse go tsamaelana le Molao go ya ka thata e e maleba kgotsa tiro e e diriwang; e bile
- e tsena tirisong fa Tonakgoloe dirile kgoeletso.
127. Dithata le Ditiro tsa Ditonakgolo
- Tonakgolo ya Porofense e na le dithata le ditiro tse di abetsweng kantoro ka Molaotheo le molao monngwe le monngwe.
- Tonakgolo ya Porofense e na le maikarabelo a go –
- atlanegisa le go saena Melaotlhomo;
- go romela Molaotlhomo morago go kgotlapeomolao ya porofense go sekaseka bomolaotheo jwa Molaotlhomo;
- go romela Molaotlhomo go Kgotlatshekelo ya Molaotheo go sekseka bomolaotheo jwa Molaotlhomo;
- go bitsa kopano e e kgethegileng ya Kgotlapeomolao go rarabolola merero e e kgethegileng;
- go tlhoma dikhomišene tsa patlisiso; le
- go tshwara referantamo mo Porofenseng go ya ka molao wa bosetšhaba.
128. Go tlhophiwa ga Ditonakgolo
- Ka kopano ya bona ya ntlha morago ga ditlhopho, le fa go tlhokega go tlatsa phatlhatiro, kgotlapeomolao ya porofense e tshwanetse go tlhopha mosadi kgotsa monna fa gare ga ditokololo tsa yona go nna Tonakgolo ya porofense.
-
Moatlhodi yo o kgethilweng ke Moatlhodimogolo o okama ditsamaiso tsa ditlhopho tsa Tonakgolo. Tsela e e tlhaositsweng Karolo A ya Mametlelelo 3 e dirisiwa fa go tlhophiwa Tonakgolo.
[Kl.(2) e emetswe ke k. 10 ya Molaotheo Tlhabololo wa Borataro wa Molaowa 2001.]
-
Tlhopho ya go tlatsa phatlhatiro ya boTonakgolo e tshwanetse go tshwarwa ka nako le letlha le le tlhomamisitsweng ke Moatlhodimogolo, fela e seng morago ga matsatsi a le 30 morago ga go nna teng ga phatlha.
[Kl.(3) e emetswe ke k. 10 ya Molaotheo Tlhabololo wa Borataro wa Molao wa 2001.]
129. Tshimololo ya tiro ya Ditonakgolo
Tonakgolo e e kgethilweng e tshwanetse go simolola tiro mo nakong ya matsatsi a matlhano Morago ga go kgethiwa, ka go ikana kgotsa go dira tshepiso ya boikanyego go Rephaboliki le kobamelo ya Molaotheo go ya ka Mametlelelo 2.
130. Paka-Tiro le go tlosiwa ga Ditonakgolo
- Paka-tiro ya tonakgolo e simolola fa Tonakgolo e simolola tiro mme e khutla morago ga go tlhagelela ga phatlhatiro kgotsa fa motho yo o kgethilweng go nna motlhatlhami jaaka Tonakgolo a simolola tiro.
- Ga go ope yo o letleletsweng go nna Tonakgolo go feta dipaka di le pedi, mme fa motho a kgethilwe go tlatsa phatlhatiro mo maemong a Tonakgolo, paka gare ga ditlhopho tseo le ditlhopho tse di latelang tsa boTonakgolo ga di tsewa jaaka paka ya tiro.
- Kgotlapeomolao ya porofense, ka tshwetso ya tshegetso ya bonnye diboutu tsa pedi-tharo ya maloko a yona, a ka tlosa Tonakgolo mo tirong fela ka ntlha ya –
- tshiamololo e e masisi ya Molaotheo kgotsa molao;
- maitshwaro a makgwakgwa;
- go palelwa ke go dira tiro ya maemo a gagwe.
- Mongwe le mongwe yo o tlositsweng mo tirong ya Botonakgolo go ya ka karolotlaleletso 3(a) kgotsa (b) ga a tshwanela go amogela ditshwanelo dipe go tswa go kantoro eo, e bile ga a tshwanela go modiredi wa setšhaba.
131. Ditonakgolo tsa Nama-o-tshwere
- Fa Tonakgolo e se teng kgotsa a sa kgone go dira tiro ya boTonakgolo,kgotsa fa go nale phatlhatiro boTonakgolo, motlhankedi yo tlhatlhamang Tonakgolo ka maemo o nama-a-tshwere jaaka Tonakgolo:
- Tokololo ya Kgotla Khuduthamaga e e kgethilweng ke Tonakgolo.
- Tokololo ya Kgotla Khuduthamaga e e kgethilweng ke ditokololo tsa Khansele.
- Mmusakgotla, go fitlhela kgotlapeomolao e tlhopa mongwe wa ditokololo tsa yona.
- Tonakgolo ya nama-o-tshwere e na le maikarabelo, dithata le ditiro tsa Tonakgolo.
- Pele a rwala maikarabelo, ditlamego le ditiro tsa boTonakgolo, Tonakgolo ya nama-o-tshwere e tshwanetse go ikana kgotsa tshepisa boikanyego go Rephaboliki le go obamela Molaotheo go ya ka Mametlelelo 2.
132. Dikhansele tsa Khuduthamaga
- Khansele ya Khuduthamaga ya porofense e bopiwa ke Tonakgolo jaaka tlhogo ya Khansele, le palo e e seng fa tlase ga tlhano le e e sa feteng lesome ya ditokololo tse di tlhophilweng ke Tonakgolo mo ditokololong tsa kgotlapeomolao ya porofense.
- Tonakgolo ya porofense o tlhopha ditokololo tsa Khansele ya khuduthamaga, a ba abele dithata le ditiro, e bile a ka ba rola tiro.
133. Maikarabelo le ditlamego
- Ditokololo tsa Khansele ya khuduthamaga ya porofense di rwele maikarabelo a ditiro tsa khuduthamaga jaaka ba e abetswe ke Tonakgolo.
- Ditokololo tsa Khuduthamaga ya porofense ba rwele maikarabelo ka bojotlhe le ka bongwe ka bongwe go kgotlapeomolao ka tiragatso ya ditiro tsa bona.
- Ditokololo tsa Khansele ya Khuduthamaga ya porofense di tshwanetse –
- go dira go tsamaelana le Molaotheo; le
- go tlamela kgotlapeomolao ka dipegelo tsa merero e e fa tlase ga kgotlapeomolao.
134. Tswelelopele ya Dikgotla Khuduthamaga morago ga Ditlhopho
Fa go tshwariwa ditlhopho tsa kgotlapeomolao, Kgotla ya khuduthamaga le ditokololo tsa yona di dula di ntse na le maatla a go dira go fitlha motho yo o tlhophilweng jaaka Tonakgolo ke Kotlapeomolao e e latelang a simolola tiro.
135. Maikano kgotsa tshepiso
Pele ditokololo tsa Kgotla Khuduthamaga ya porofense di simolola go dira ditiro tsa bona, ba tshwanetse go ikana kgotsa go tshepisa boikanyego jwa bona go Rephaboliki le go obamela Molaotheo, go ya ka Mametlelelo 2.
136. Maitshwaro a ditokololo tsa DikgotlaKhuduthamaga
- Ditokololo tsa Kgotla Khuduthamaga ya porofense di tshwanetse go dira go ya
ka Khoutu ya melawana ya maitshwaro o o tlhomamisitsweng ke molao wa bosetšhaba.
- Ditokololo tsa Khansele ya Bosetšhaba ga di a letlelelwa go –
- dira tiro e nngwe gape e e duelang;
- itshwara ka mokgwa o o kgatlhanong le seriti sa tiro ya bona kgotsa go ikgolaganya le maemo a tla bakang thulano ya dikgatlhegelo gare ga maikarabelo a bona a semolao le dikgatlhego tsa poraefete; kgotsa
- dirisa maemo a bona kgotsa tshedimoso e ba filwengt yona ka botshepegi go ikhumisa kgotsa go dira gore motho yo mongwe a une molemo ka mokgwa o o sa siamang.
137. Kabelo ya ditiro
- Tonakgolo ka phatlalatso a ka abela tokololo ya kgotla khuduthamaga –
- tsamaiso ya molao monngwe le monngwe yo o roletsweng tokololo eo; kgotsa
- thata kgotsa tiro nngwe le nngwe e e roletsweng tokololo eo go ya ka molao.
138. Kabelo ya nakwana ya ditiro
Tonakgolo ya porofense e ka abela tokololo ya Khansele ya Khuduthamaga thata kgotsa tiro nngwe le nngwe ya tokololo engwe e e seyong mo ofising kgotsa e e palelwang go diragatsa dithata kgotsa tiro eo.
139. Go tsereganya ga porofense mo puso selegae
- Fa mmasepala a palelwa kgotsa a sa kgone go dira ditshwanelo tsa yona bokhuduthamaga go ya ka Molaotheo kgotsa Molao, khuduthamaga ya porofense e e amegang e ka thusa ka go tsaya dikgato tse di maleba go netefatsa tiragatso tiro eo, go akarediwa –
- go ntsha taelo go Khansele ya Mmasepala, e e tlhalosang selekano sa go palelwa ke go dira tiro eo, le go tlhalosa kgato nngwe le nngwe e e tshwanetseng go diriwa go netefatsa tiro eo; le
- go rwala maikarabelo a tiro go mmasepala yoo, go ya ka moo go tlhokegang go –
- diragatsa maemo a a botlhokwa a setšhaba kgotsa go fitlhelela maemo a tekanyetso a tlhomilweng a bosetšhaba a thebolo ya ditirelo;
- thibela mmasepala go tsaya kgato e e sa siamang e e leng kgatlhanong le dikgatlhegelo tsa mmasepala yo mongwe kgotsa go porofense ka bophara; kgotsa
- netefatsa kgolo ya ikonomi, kgotsa
- Go phatlalatsa Khansele ya Mmasepala le go thapa motsamaisi go fitlha go tlhophiwa Khansele e ntšhwa ya Mmasepala, fa maemo a kgethegileng a letlelela kgato ya mofuta oo.
- Fa khuduthamaga ya porofense e thusa mmasepala go ya ka mabaka a karolotlaleletso (1)(b) –
- e tshwanetse go romela kitsiso e e kwadilweng ya go thusa go -
- tokololo ya Kabinete e e rweleng maikarabelo a merero ya pusoselegae; le
- kgotlapeomolao ya porofense e e maleba le Khansele ya Bosetšhaba ya Diporofense thuso ya go tsereganya e tshwanetse go khutla mo nakong ya matsatsi a le 14 morago ga tshimolola ga thuso ya tsereganyo,
- thuso ya tsereganyo e tshwanetse go khutla fa -
- tokololo ya Kabinete e e rweleng maikarabelo a merero ya pusoselegae a sa amogele thuso ya tsereganyo mo nakong ya matsatsi a le 28 morago ga tshimololo ya thuso ya tsereganyo kgotsa ka bokhutlo jwa paka eo a sa amogela thuso ya tsereganyo, kgotsa
- Khansele e kgaphela thoko thuso ya tsereganyo mo nakong ya matsatsi a le 180 morago ga tshomologo ga thuso ya tsereganyo kgotsa fa ka bokhutlo jwa paka eo a se a amogela thuso ya tsereganyo, mme
- fa thuso ya tsereganyo entse e tswelela pele, Khansele e tshwanetse go sekaseka thuso ya tsereganyo gangwe le gape e bile e ka dira ditshitsinyo go khuduthamaga ya porofense .
- Fa Khansele ya Mmasepala e phatlaladiwa go ya ka karolotlaletso (1)(c)-
- khuduthamaga ya porofense e tshwanetse go romela kitsiso e e kwadilweng ya phatlalatso ka bonako, go -
- tokololo ya Kabinete e e rweleng maikarabelo a merero ya pusoselegae, le go
- kgotlapeomolao ya porofense e e maleba le Khansele ya Bosetšhaba ya Diporofense, e bile
- phatlalatso e tsena tirisong mo nakong ya matsati a le 14 go simolola ka letlha la kamogelo ya kitsiso ke Khansele ntle le fa e kgaphetswe thoko ke tokololo eo ya Kabinete kgotsa Khansele pele go fela matsatsi a le 14.
- Fa mmasepala o sa kgone kgotsa o sa diragatse tiro go ya ka Molaotheo kgotsa molao go amogela tekanyetsokabo kgotsa dikgato tsa go kgobokanya matlole tse di leng botlhokwa go diragatsa tekanyetsokabo, khuduthamaga ya porofense e e maleba e tshwanetse go tsereganya ka go tsaya kgato nngwe le nngwe e e maleba go netefatsa fa tekanyetsokabo kgotsa dikgato tsa go kgobokanya matlole di a amogelwa, go akaretsa le go phatlalatsa ga Khansele ya Mmasepala le go -
- thapa motsamaisi go fitlha go tlhophiwa Khansele e ntšhwa ya Mmasepala, le go
- amogela tekanyetsokabo ya nakwana kgotsa dikgato tse di kgobokanyang matlole go ntshetsapele tiro ya mmasepala.
- Fa mmasepala, ka ntlha ya mathata a merero ya yona ya ditšhelete, o le mo mathateng kgotsa o tlholega go tlamela ka ditirelo tse di botlhokwa kgotsa go fitlhelela ditlamego tsa ona tsa ditšhelete, kgotsa o amogela fa o palelewa ke go fitlhelela ditlamego tsa ona kgotsa ditlamego tsa ditšhelete, khuduthamaga e e maleba ya porofense e tshwanetse go-
- tsenyatirisong leano tlhabololo ka maikaelelo a go matlafatsa bokgoni jwa mmasepla go fitlhelela ditlamego tsa ona malebana le go tlamela ka ditirelo tse di botlhokwa kgotsa ditlamego tsa ona tsa ditšhelete, eo e tshwanetseng -
- go rulaganngwa go ya ka molao wa bosetšhaba, e bile
- o tlama mmasepala go diragatsa bothati molao le taolo ya bokhuduthamaga, fela ka maikaelelo a go fitlhelela maano a go rarabolola mathata ano a ditšhelete, le
- phatlalatsa Khansele ya Mmasepala, fa mmasepala o sa kgone kgotsa o sa amogele dikgato tsa semolao, go akarediwa le tekanyetsokabo kgotsa kgato nngwe le nngwe ya go kgobokanya matlole tse di leng botlhokwa go tsenyatirisong leano tlhabololo, le go -
- thapa motsamaisi go fitlha go tlhophiwa Khansele e ntšhwa ya Mmasepala, le go
- amogela tekanyetsokabo ya nakwana kgotsa dikgato tsa go kgobokanya matlole kgotsa kgato nngwe le nngwe fela e e ka tsenyangtirisong leano tlhabololo go ntshetsapele tiro ya mmasepala, kgotsa
- fa Khansele ya Mmasepala e sa phatlaladiwe go ya ka temana (b), e tshwanetse go rwala maikarabelo a go tsenyatirisong leano tlhabololo go fitlha go bonaga gore mmasepala ga o kgone kgotsa ga o tsenyetirisong leano tlhabololo.
- Fa khuduthamaga ya porofense e tsereganya mo mmasepaleng go ya ka karolotlaleletso (4) kgotsa (5), e tshwanetse go romela kitsiso e e kwadilweng ya thuso ya tsereganyo go-
- tokololo ya Kabinete e e rweleng maikarabelo ya merero ya pusoselegae, le go
- kgotlapeomolao ya porofense e e maleba le Khansele ya Bosetšhaba ya Diporofense, mo nakong ya matsatsi a le supa morago ga thuso ya tsereganyo.
- Fa khuduthamaga ya porofense e sa kgone kgotsa e sa diragatse dithata ka tshwanelo kgotsa e sa dire ditiro tsa yona go ya ka tlhaloso ya karolotlaleletso (4) kgotsa (5), khuduthamaga ya bosetšhaba e tshwanetse go tsereganya go ya ka karolotlaleletso (4) kgotsa (5) boemong jwa khuduthamaga ya porofense e e maleba.
-
Molao wa bosetšhaba o tshwanetse go laola tiragatso ya karolo eno, go akaretsa ditsela tse di tlhalositsweng ke karolo eno.
[K. 139 e emetswe ke k. 4 Molaotheo Tlhabololo wa Bosomenngwe wa Molaowa 2003.]
140. Ditshwetso tsa khuduthamaga
-
- (1) Tshwetso ya Tonakgolo ya porofense e tshwanetse go kwadiwa fa fatshe, fa –
- e dirilwe go tsamaelana le molao; kgotsa
- e na le ditlamorago tsa semolao.
- Tshwetso e e kwadilweng ya Tonakgolo e tshwanetse go saeniwa sa bobedi ke tokololo e nngwe ya Khuduthamaga ya Khansele, fa tshwetso eo e amana tiro e e abetsweng tokololo eo.
- Dikgoeletso, melawana le didiriswa dingwe tsa molao wa porofense di tshwanetse go fitlhelelwa ke batho botlhe.
- Molao wa porofense o tshwanetse go totobatsa mokgwa o ka ona, le phitlhelelo e ka yona, didiriswa tse di tlhalosistsweng mo karolotlaleletso (3) di tshwanetseng go –
- rarabololwa ka ona mo kgotlapeomolao ya porofense; le
- go atlanegisiwa ke kgotlapeomolao ya porofense.
141. Ditshitsinyo tsa go tlhoka boikanyego
- Fa Kgotlapeomolao ya porofense ka tshegetso ya bontsi jwa diboutu tsa ditokololo tsa yona e amogela tumelano ya go tlhoka boikanyego go Khansele ya
Khuduthamaga ya porofense, ntle le Tonakgolo, Tonakgolo o tshwanetse go tlhama Khansele sešwa.
- Fa kgotlapeomolao ya porofense ka tlhopho ya bontsi jwa diboutu tsa ditokololo tsa yona e amogela tumelano ya go tlhoka boikanyego go Tonakgolo ya porofense, Tonakgolo le ditokololo dingwe tsa Khansele di tshwanetse go leboga tiro.
Melaotheo ya Porofense
142. Kamogelo ya melaotheo ya porofense
Kgotlapeomolao ya porofense e ka atlenegisa molaotheo wa porofense, kgotsa fa go kgonega ya fetola molaotheo wa yona, fa fela bonnye ditokololo di le pedi-tharo di bouta go dumelana le molaotlhomo.
143. Diteng tsa melaotheo ya porofense
- Molaotheo wa porofense kgotsa tlhabololo ya molaotheo e tshwanetse go tsamaelana, le Molaotheo ono, fela o tshwanetse go tlamela –
- kgotlapeomolao ya porofense kgotsa ditheo tsa Khuduthamaga le ditsamaiso tse di farologanang go na le tse di tlhalositsweng mo Molaotheong ono; kgotsa
- setheo, seabe, bothati le maemo a bogosi ba setso, fa go le botlhokwa.
- Ditaelo tse di akareditsweng mo molaotheong wa porofense kgotsa tlhabololo ya molaotheo go ya ka temana (a) kgotsa (b) tsa karolotlaleletso (1) –
- di tshwanetse go tsamaelana le meetlo ya karolo 1 le Kgaolo 3, e bile
- gay a tshwanela go abela porofense thata efe kapa efe kgotsa tiro e e welang–
- kwa ntle ga tikologo ya bokgoni jwa porofense ka ditaelo tsa Mametlelelo 4 le 5; kgotsa
- kwa ntle ga dithata le ditiro tse di abetsweng porofense go ya ka dikarolo dingwe tsa Molaotheo.
144. Kamogelo semmuso ya melaotheo ya porofense
- Fa kgotlapeomolao ya porofense e atlanegisitse kgotsa e tlhabolotse molaotheo, Mmusakgotla wa Kgotlapeomolao o tshwanetse go tokomane ya molaotheo oo kwa kgotlatshekelo ya Molaotheo go amogelwa semmuso.
- Ga go tokomane ya molaotheo wa Porofense kgotsa tlhabololo ya molaotheo e e tshwanetseng go nna molao go fitlhelela kgotlatshekelo ya molaotheo go o amogela semmuso –
- gore tokomane e atlenegisitswe go ya ka karolo 142; le
- gore tokomane yotlhe e tsaemaelana le Karolo 143.
145. Go saeniwa, phasalatso le polokego ya melaotheo ya porofense
- Tonakgolo ya porofense o tshwanetse go amogela le go saena tokomane ya molaotheo wa porofense kgotsa tlhabololo ya molaotheo e e amogetsweng semmuso ke kgotla ya Molaotheo.
- Molaotheo o o atlanegitsweng e bile o saennwe ke Tonakgolo o tshwanetse go phasaladiwa mo Lokwalo Puso la Bosetšhaba, e bile o tsena tirisong ka letlha la phasalatso kgotsa ka letlha la moragonyana le le tlhomamisitsweng go ya ka molaotheo oo, kgotsa tlhabololo.
- Molaotheo wa porofense o o saenilweng kgotsa tlhabololo ya Molaotheo ke bopaki jo bo feletseng jwa ditaelo tsa yona, e bile morago ga phasalatso, o tshwanetse go romelwa go Kgotlatshekelo ya Molaotheo go bolokiwa gona.
Melao e sa Dumelelaneng
146. Dikgotlhang fa gare ga kgotlapeomolao ya bosetšhaba le ya Porofense
- Karolo eno, e ama dikgotlhang gare ga kgotlapeomolao ya bosetšhaba le kgotlapeomolao ya porofense o o tsamaelanang le tlhaloso ya Mametlelelo 4.
- Molao wa bosetšhaba o o amang naga ka bophara o na le matla godimo ga molao wa porofense fa fela lenngwe ya mabaka a latelang le fitlheletswe:
- Kgotlapeomolao ya bosetšhaba e dira ka lebaka le le sa kgoneng go laolwa sentle ke molao o o dirilweng ke porofense eo ka namana.
- Kgotlapeomolao ya bosetšhaba e dira ka lebaka leo le tla kgonang fela fa tiragatso e ka tshwana na ka bophara, mme kgotlapeomolao ya bosetšhaba e neelana ka go tshwana goo, ka go tlhama –
- meono le mabaka;
- manaanetsamaiso; kgotsa
- dipholisi tsa bosetšhaba.
- Molao wa bosetšhaba o botlhokwa go –
- matlafatsa pabalesego ya bosetšhaba;
- matlafatsa kgolo ya ikonomi;
- tshireletso ya mebaraka yotlhe go ya ka tshutiso ya dithoto, ditirelo matlotlo le badiri;
- kgodiso ya ditirelo tsa ikonomi porofense ka bophara;
- kgodiso ya ditšhono tse di lekanang kgotsa phitlhelelo ya ditirelo tsa puso ka tekano; kgotsa
- tshireletso ya tikologo.
- Molao wa bosetšhaba o okama molao wa porofense fa molao wa bosetšhaba o tobile go thibela kgato e e senang boikarabelo ke porofense, ya –
- e gobelelegileng mo go tsa ikonomi, boitekanelo le dikgatlhagelo tsa tshireletso ya porofense e nngwe kgotsa naga ka bophara; kgotsa
- e kgoreletsa tiragatso ya dipholisi tsa bosetšhaba tsa ikonomi.
- Fa go na le kgotlhang mabapi le molao wa bosetšhaba o botlhokwa go tsamaelana le makaelelo a karolotlaleletsi 2(c), mme kgotlhang eo e tlhagelela fa pele ga Kgotlatshekelo go rarabololwa, Kgotlatshekelo e tshwanetse go ela tlhoko kamogelo kgotsa go se amogelwa ga molao oo, ke Khansele ya Bosetšhaba ya diporofense.
- Molao wa porofense o okama molao wa bosetšhaba fa karolotlaleletso (2 ) kgotsa (3) e sa dirisiwe.
- Molao o o dirilweng go ya ka Molao wa Palamente kgotsa molao wa porofense o dira fela fa molao oo o atlanegisitswe ke Khansele ya Bosetšhaba ya Diporofense.
- Fa Khansele ya Bosetšhaba e sa fitlhelele tshwetso mo nakong ya matsatsi a le 30 a kopano ya yona ya ntlha morago ga go romelwa molao, molao oo, o tshwanetse go sekasekelwa ekare o atlanegisitswe ke Khansele.
- Fa Khansele ya Bosetšhaba ya Diporofense e sa atlanegise molao o o tlhalosiwang jaaka wa karolotlaleletso (6 ), e tshwanetse gore mo nakong ya matsatsi a le 30 a tshwetso ya yona, e tshwanetse go bolelela bothati jo bo e rometseng molao mabaka goreng molao oo, o sa atlanegisiwa.
147. Dikgotlhang tse dingwe
- Fa go na le kgotlhang fa gare molao wa bosetšhaba le taelo ya molaotheo wa porofense mabapi le –
- morero o o amang Molaotheo o o batlang kgotsa yo o tshitsinyang tlhabololo ya molao wa bosetšhaba, molao wa bosetšhaba o okama taelo ya molaotheowa porofense; kgotsa
- thuso tsereganyo ya molao ya bosetšhaba go ya ka mabaka a karolo 44(2), molao wa bosetšhaba e e okama molaotheo wa porofense; kgotsa
- morero wa tiro e e tlhalositsweng mo Mametlelelo 4, karolo 146 e dirisiwa ekete taelo ya molaotheo wa porofense ke peomolao ya porofense e e tlhalositsweng mo karolong eo.
- Molao wa bosetšhaba o umakiwang mo karolo 44(2) e okama molao wa porofense fa e le merero e e tlhalositsweng mo lenaane la Mametlelelo 5.
148. Dikgotlhang tse di ka se kgoneng go rarabololwa
Fa ngongorego e e amang kgotlhang e sa kgone go rarabololwa ke kgotlatshekelo, molao wa bosetšhaba ke ona o tla okamang molao wa porofense kgotsa molaotheo wa porofense.
149. Maemo a molao o o seyong
Tshwetso ya kgotla ya gore molao yo mongwe o okame yo mongwe, ga e tsele molao yo mongwe matla, fela molao yoo ga o dire go fitlhela kgotlhang e rarabololwa.
150. Tlhaloso ya dikgotlhang
Fa go sekwasekwa kgotlhang e e bonalang gare ga molao wa bosetšhaba le molao wa porofense, le molaotheo wa porofense, kgotlatshekelo nngwe le nngwe e tshwanetse go amogela tlholoso e e maleba ya molao kgotsa ya molaotheo, e e sa bakeng kgotlhang, godimo ga tlhaloso nngwe le nngwe e e tla bakang kgotlhang.


text:
Motsana wa Oodi
Oodi kgotsa Odi ke motsana yo o mo kgaolong ya Kgatleng ya Botswana. O dikhilomethara tse di masome a mabedi mo bokone-botlhaba jwa toropokgolo Gaborone. Mo palo bathong ya ngwaga wa 2001 dipalo di ne di le 3,139.
Contents
Ditso tsa banni ba Odi[baakanya | edit source]
Bakwena ba simolotse ka dingwaga tsa bo 1500 go ya ka bakwadi ba hesitori. Ba simolotse ba tswa mo Bahurutsheng morago ga ntwa ya bana ba ga Kgosi Malope e bong Mohurutshe morwadia Malope wa ntlha wa ntlo e tona le Kwena Morwa Malope wa ntlha wa ntlo ya bobedi. Ntwa e ene e le gore a bogosi botsewe ke ngwana wa ntlha wa ntlo e tona le fa e le mosetsana gongwe botsewe ke ngwana wa ntlha wa mosimane mo ntlong ya bobedi yo e neng e le Kwena. Ntwa e ne ya simolola magareng ga balatedi ba ga Mohurutshe le ba ga Kwena ke mo kgaogano e simolotseng teng fa ba ba neng ba sa la Kwena morago ba bidiwa baKwena. Morago ga losika lwa botlhano go ya ko go la bosupa Bakwena ba sena go kgaogana le Bahurutshe fa Mogopa e sa ntse e le kgosi, go ne ga nna lešekere le le golo. Go ne ga nna tlala e e boitshegang ka ngwaga tsa bo 1700 e e neng ya dira kgaogano e tona mo morafeng wa Bakwena. Bakwena ba ga Modibedi, Mogorosi, Bahlakwana, Bamonaheng, BaMokotedi le ba Makhoakhoa, ba ne ba tsamaela ntlheng ya borwa jwa noka ya Lekwa go ya Foreisetata, fa ba bangwe ba ne ba nna kwa Ntsuanatsatsi go bapa le Bafokeng.
Bakwena ba ba tsamaetseng ntlheng ya Borwa go feta Noka ya Lekwa ba ne ba ikopanya ba dira Bogosi jwa Lesotho. Bangwe ba Magosi a Bakwena jaaka baMoletse, baPhogole, le baPhalane ba ne ba tsamaela ntlheng ya botlhaba mme ba nna le bogosi jo bo itlhaotseng.
Kgosi Mogopa le Bakwena ba ba neng ba setse jaaka Bakwena ba Modimosana ba ne ba dira morafe wa Bakwena ba Botswana. Ba ne ba ya Mabjanamatshwana go bapa le Noka ya Odi mo ba neng ba aga motse wa Rathateng fa nokeng ya Madikwe e kopannang teng le ya Odi. Mogopa-Kwena o ne a boela kwa Mabjanamatshwana mo motseng wa Brits wa teransefala, mme morwarragwe Kgabo (2) o ne a seka a mosala morago e na a sala kwa Rathateng morago a Kgabaganya noka ya Madikwe le balatedi ba gagwe go ya Botswana. Bakwena ba ga Kgabo ba ne ba nna kwa Dithejwaneng mo bophirima jwa Molepolole wa Botswana. Kgosi Kgabo o ne a salwa morago ke Motshodi ngwana wa gagwe wa mosimane, le fa go sa itlhalose gore ke mang tota yo o ne a eteletse Kgabo-kwena pele fa ba ya Botswana bangwe bare ke Kgabo fa ba bangwe ba re ke Motshodi. Bakwena ba ne ba kgaogana gape kwa Molepolole, ya nna ba ga Ngwaketse ba ba itsegeng ka BaNgwaketse, le ba ga Ngwato ba ba itsegeng BaNgwato.
Ngwao e ka godisa bojanala jwa kwa Manyana[baakanya | edit source]
Kgosi Kebinatshwene Mosielele wa motse wa Manyana, a re ngwao e amana thata le bojanala.Kgosi Mosielele o ne a bua jalo mo puisanong le babegadikgang gore moopelo, kapari le dijo tsa Setswana di ka dirisiwa go godisa bojanala, ke ka moo bajanala le babeeletsi ba ratang motse wa Manyana.Kgosi o ne a re batho ba motse wa gagwe ba tshwanetse go bababela ditsangwao le ditsatlholego tsa kgaolo ya bone jaaka mekwalo le metako e e mo matlapeng kwa Manyana, tse di mo mantsweng a Dimawe, fa gare ga metse ya Manyana le Mmankgodi gammogo le setlhare sa ga David Livingstone.Le fa go ntse jalo, Kgosi Mosielele o ne a supa gore ga go na go nna motlhofo go fetolela megopolo ya batho ba motse wa gagwe kwa go tlhokomeleng le go bapatsa bojanala jo bo mo motseng wa bone.A re o setse a bone lefelo kwa Ramoshaga, kwa go tlaa agiwang lefelo la ngwao teng.Kgosi Mosielele o ne a tlhalosa gore maikaelelo a gagwe ke go tsweledisa maikaelelo a ga rraagwe, yo o duleng mo tirong ka ntlha ya bogodi jaaka go tsosolosa mmino le ditsamaiso dingwe tsa Sehurutshe jaaka dikgafela.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Template:Kgatleng District Coordinates: 24°34′23″S 26°2′2″E / 24.57306°S 26.03389°E


text:
Poso ya Botswana
Poso ya Botswana ke kompone ee itebagantseng le go romela dikwalo mo Botswana. Ke kompone ee laolwang ke lefatshe,tota ya puso ya Botswana, ee direlang ka fa tlase ga lephata la tsa dipuisano le maranyane.[1]
Ditso[baakanya | edit source]
Poso ya Botswana e simolotse morago ka ngwaga wa 1875,fa lekgotlana la London Missionary Society le ne le simolola go dira. Morago, bobedi jwa “batabogi” ba ne ba rwala makwalo gare ga mafelo a mabedi go tsweng Bulawayo yo a bitswang gompieno Zimbabwe, go ya Mafikeng, yo a bitswang gompieno Aforika Borwa. Morago, fa seporo se sena go agiwa, terena ya emisetsa batabogi. Ka ngwaga wa bo 1990 lephata la Dikwalo le ne la ithekela dikoloi tsa bone tse di bofefo go rwala dikwalo le ngata ya dithoto. Lephata la Poso le le simolodisitsweng ke barongwa ka lobaka lwa dingwaga tse di lekgolo le simologile mo Bechuanaland Protectorate Postal Services. Fa Botswana a tsaya boipuso ka ngwaga wa 1966, le ne la itshwaya ka lena la Lephata la Poso le megala. Mo nakong eo dithuso tse di neng di fiwa e ne e le tsa go baya madi mo bankeng.
Ka ngwaga wa 1980, Botswana Telecommunications Corporation e ne ya ikemela ka nosi. Ngwaga tse pedi moragonyana, banka ya Botswana Savings e ne ya ikemela ka nosi le yone. Labofelo Poso ya Botswana e ne ya ikemela ka nosi ka ngwaga wa 1989. Botswana Savings Bank e nale tumalano le Poso ya Botswana, go fa teseletso ya go banka madi mo makalaneng a le lekgolo le masome a mabedi a poso (120) Botswana otlhe.[2]
Bokhutlo[baakanya | edit source]
Poso ya Botswana e ntse e dira sentle mo nakong ya gompieno.Bontsi jwa batho ba dirisa kompone e go romela makwalo a bone mo mafelong aa farologanyeng.
o ka tsibogela[baakanya | edit source]
- Tiba ya makwalo le Ditso tsa Poso ya Botswana
- Banka ya Botswana Savings


text:
Kgaolo 16
Modimo a rekolola batho go tswa mo seemong sa bone sa tatlhego le go wa—Bao ba ba selefatshe ba sala e kete go ne go sena thekololo—Keresete o diragatsa tsogo ya botshelo jo bosakhutleng kgotsa khutsego e e sa feleng. E ka nna dingwaga di le 148 pele ga ga Keresete.
1 Mme jaanong, go ne ga diragala gore morago ga Abinatae a sena go bua mafoko a o ne a tlhapolola seatla sa gagwe mme a re: Nako e tlaa tla fa botlhe ba tlaa bonang poloko ya Morena; fa tšhaba nngwe le nngwe, lotso, teme, le batho ba tlaa bona leitlho go leitlho mme ba ipolele fa pele ga Modimo gore dikatlholo tsa gagwe di tshiamo le tlhamalalo.
2 Mme jaanong foo baleofi ba tlaa kojwa, mme ba tlaa nna le lebaka la go goa, le go lela, le go kuruetsa, le go khuranya meno a bone; mme se e le ka ntlha ya gore ba ne ba seka ba obamela go lentswe la Morena; jalo he Morena ga a ba rekolole.
3 Gonne ba selefatshe le sediabole, mme diabole o na le thata mo godimo ga bone; ee, le tota noga e le ya bogologolo e e neng ya fora batsadi ba rona ba ntlha, e e neng e le lebaka la go wa ga bone; e e neng e le lebaka la gore losika lwa motho lotlhe lo tle go nna selefatshe, senama, sediabole, ba itse bosula go tswa mo molemong, ba ineela mo go diabole.
4 Jalo losika lwa monna lotlhe lo ne lwa latlhega; mme bonang, ba ka bo ba latlhegetse ruri fa e ne e se gore Modimo o rekolotse batho ba gagwe go tswa mo seemong sa bone sa tatlhego le go wa.
5 Mme gakologelwang gore ene yo o ganelelang mo mokgweng wa gagwe wa selefatshe, mme a tswelela mo ditseleng tsa sebe, le ingaolo kgatlhanong le Modimo, o sala mo seemong sa gagwe sa go wa mme diabole o na le thata yotlhe mo godimo ga gagwe. Jalo he o ntse jaaka e kete gone go sena thekololo e e dirilweng, e le mmaba go Modimo; gape le diabole ke mmaba go Modimo.
6 Mme jaanong fa Keresete a ne a sa tla mo lefatsheng, a bua ka dilo tse di tlaa tlang jaaka e kete di setse di tlile, go ka bo go se kile ga nna le thekololo.
7 Mme fa Keresete a ne a se kile a tsoga mo baswing, kgotsa a kgaola dikgole tsa loso gore lebitla le seka la nna le phenyo, le gore loso lo seka lwa nna le malomo, go ka bo go se kile ga nna le tsogo.
8 Mme go na le tsogo, jalo he lebitla ga le na phenyo, mme malomo a loso a meditswe mo go Keresete.
9 Ke ene lesedi le botshelo jwa lefatshe; ee, lesedi le le sa feleng, le le ka se keng la fifadiwa; ee, mme gape botshelo jo bo sa feleng, gore go ka se tlhole go nna le loso.
10 Le tota mo go swang mo go tlaa apara go sa sweng mme go bola mo go tlaa apara go saboleng, mme go tlaa tlisiwa go ema fa pele ga setilo sa Modimo, go atlholwa ke ene go ya ka fa ditirong tsa bone fa di le molemo kgotsa fa di le bosula—
11 Fa di le molemo, go tsogo ya botshelo jo bo sa feleng le boitumelo; mme fa di le bosula, go tsogo ya khutsego e e sa feleng, ba neelwa go diabole, yo o ba dirileng ba gagwe, se e leng khutsego—
12 Ba tsamaile go ya ka fa thatong ya bone ya selefatshe le dikeletso tsa bone; ba ise ba ke ba bitse Morena fa matsogo a kutlwelobotlhoko a sa ntse a thapololetswe kwa go bone; gonne matsogo a kutlwelobotlhoko a ne a thapololetswe kwa go bone, mme ba ne ba seka; bone ba tlhagisiwa ka boikepi jwa bone mme le go ntse jalo ba ne ba seka ba bo tlogela; mme ba ne ba laetswe go ikotlhaya, mme le go le jalo ba ne ba seka ba ikotlhaya.
13 Mme jaanong, a ga lo a tshwanela go roroma le go ikotlhaela dibe tsa lona, mme lwa gakologelwa gore fela mo go le ka Keresete lo ka bolokwa?
14 Jalo he, fa lo ruta molao wa ga Moše, gape rutang gore ke moriti wa dilo tseo tse di tlaa tlang—
15 Ba ruteng gore thekololo e tla ka Keresete Morena, yo e leng tota Rara wa Bosakhutleng. Amene.


text:
Mahalapye
Mahalapye ke motse mo kgaolo mo e e mo legareng la Botswana. Motse o o fitlhelwa mo tseleng e kgolo go di gaisa ya A1 ee simololang go tswa ko Ramatlabama go felela ko Ramokgwebana . Dikgotla tse di ka fitlhelwang mo Mahalapye ke; Botalaote, Madiba, Flower Town, Boseja, Bokaa, Thomadithotse,Tshikhinyega, Mowana, Dilaene. Motse o o dikaganyeditswe ke metse ya Shoshong mo bo phirima tsatsi,Palapye ko bokone.
Ditlhabololo Tsa Motse[baakanya | edit source]
E rile mo bosheng dikago tsa sepatela le sepodise tsa mahalapye di ne tsa fudusediwa kwa bophirima jwa motse oo, kwa Parwe gaufi le letamo .
DIKOLO[baakanya | edit source]
Motse o, o na le dikole tse di mmalwa, tse di potlana di le lesome le boraro, tse dikgolwane dile tlhano le se setona se le sengwe.
Tse di Potlana[baakanya | edit source]
- Saint James
- Saint Patrick
- Tamocha
- Mokubatse
- Xhosa
- Tshikinyega
- Nthompe
- Leetile
- Ngakayagae
- Fredricks Maherero
- Mokubatse
- FlowerTown
- Mahalapye


text:
Selekanyo sa Boimana
Selekanyo sa Boimana mo go alafiweng ga go sa tshola ke selekanyo se se atlegileng sa boimana. Ke bontlha bongwe mo lekgolong jwa tekeletso e e bakang boimana,ditekeletso tse ka kakaretso go raya fa motho a tsena mo kgweding fa go tsengwa kgotsa go dirisiwa sengwe se e seng sa tlholego , se se ka nnang motlhofo go tsengwa ga sengwe se eseng sa tlholego (AI) kgotsa tsotlhe ka kakaretso mo vitro fertilization.
Contents
Tlhaloso[baakanya | edit source]
Ga go na tlhaloso e e letlelelwang lefatshe ka bophara ya lefoko le. Ka go rialo mo selekanyong sa boimana jwa IVF go itebagantswe le kalafi ya sedika e e dirisiwang, didika tse di tsamaileng mo lenaneong la oocyte retrieval, kgotsa didika tse ngwana a fetlotsweng di ne tsa dirwa. Mo diteng moragang, "boimana" ba ka raya bimana jwa boammaruri , bosupi jwa boimana ka"ngwana" kgotsa go ipaya ga ngwana mo popelong ya ga mmagwe (ka go rialo go papamadiwa ka go re selekanyo sa go ipaya ga ngwana mo popelong ya ga mmagwe ). Fa go tswelelwa, selekanyo sa boimana se ka rotloediwa mo IVF ka go fetlola bana ba le bantsi mo go ka bakang tsholo ya bana ba le bantsi. Tlhaloso e e tsepameng mo IVF e ka raya selekanyo sa boimana bo le bongwe se se kayang gore matshelo a a ka tsholwang fa go tshwantshangwa le didika tsa IVF.
Dintlha tsa bofelo tse di tshwanang[baakanya | edit source]
Mo ntlheng e nngwe, selekanyo sa katlego se akaretsa kgotsa go nna teng ga losea le le tshelang(jaaka go ka twe selekanyo sa katlego kgotsa tsholo ya masea a a tshelang ka go latelelana).
Selekanyo sa tsholo ya masea a a tshelang[baakanya | edit source]
Selekanyo sa tsholo ya masea a a tshelang ke bontlha bongwe mo lekgolong jwa sedika se se elang kwa masea a a tshelang, gape ke selekanyo sa boimana jo bo katlolositsweng sa boimana jwa tshenyegelo gape le masea a a tsholwang a tlhokafetses. Fa go abelelwa, ka ngwaga wa 2007, dikokelwana tsa kwa Canada di nshitse kakanyo ya Selekanyo sa tsholo ya masea a a tshelang ya selekanyo sa masome a mabedi le bosupa mo lekgolong go nale vitro fertilisation. [1]
Selekanyo sa go kopana ga peo ya ga Rre le Mme.[baakanya | edit source]
Mo IVF kgotsa le kwa le tswang teng, Selekanyo sa go kopana ga peo ya ga Rre le Mme go ka dirisiwa go kala gore di kae oocytes tse di kopanang le karolonyana e nye ya setshidi ya peo ya ga Rre. Selekanyo sa peo e e kopana ya peo ya Rre le Mme ya lefela mo sedikeng ,kwa go senang oocytes e felela di kopana, e bidiwa go sa kgonagala ga kopana ya peo ya Rre le Mme ka tshobokano .[2] Kalafi e e boeletswang ya ICSI e ka dirisiwa kgotsa fela e le dipilisi ka go sa kgonagala ga kopana ya peo ya Rre le Mme ka tshobokano.[2]
Selekanyo sa Boimana sa AI[baakanya | edit source]
Ka tshoboko,selekanyo sa boimana sa AI ke lesome go ya kwa selekanyo sa lesome le botlhano mo lekgolong la sedika sa go tsna mo kgweding fa go dirisiwa ICI,gape le [3]selekanyo sa lesome le botlhano go ya kwa masome a mabedi mo lekgolong sa IUI.[3]
Selekanyo sa Boimana sa IVF[baakanya | edit source]
Ka maranyane a a tlokafaditsweng, selekanyo sa boimana di thatafalela pele mo bogompienong fa go tshwantshanngwa le maloba. Ka ngwaga wa 2006,dikokelwana tsa kwa Canada di ntshitse kakanyo ya kakaretso a selekanyo sa boimana e le masome a mararo le botlhano mo lekgolong. [1]
Dipadi tse dingwe.[baakanya | edit source]
- ↑ 1.0 1.1 Success rate climbs for in vitro fertilization The Canadian Press. December 15, 2008 at 8:27 PM EST
- ↑ 2.0 2.1 Template:Cite journal
- ↑ 3.0 3.1 Utrecht CS News Subject: Infertility FAQ (part 4/4)


text:
Go bakwe Jesu Kreste go ya bosafeleng.
O diregile motho go re ntsha mo dibeng.
O n’a tshela ruri kwano mo lefatsheng.
A re tlotleng Mmoloki, a re mo lebogeng.
Go bakwe Jesu Kreste go ya bosafeleng.
O re golotse rotlhe thateng ya molete.
O tsholotse madi otlhe mo setlharing,
A tsena kgalalelong, o busa bogosing.
Go bakwe Jesu Kreste go ya bosafeleng.
Jaanong o lebeletse go tla ga barutwa.
Rra’gwe o baakantse dyalo ya Morwa ‘we,
Rona re banyadiwa, rotlhe re biditswe.
Go bakwe Jesu Kreste go ya bosafeleng.
O thelesetsa mewa mono Sakramenteng.
Re ja digrasia nameng ya Kwanyana,
Mading re nwa botshelo, poloko ya rona.
Go bakwe Jesu Kreste go ya bosafeleng.
O re laletsa jaana: “Tlang, ba lo lapileng,
Ba lo hutsafalang, le ba lo imelwang,
Ke tla lo lapolose, ke lo fe kagiso.”


text:
Leloko la Kgwedi: Keagile Keamogetse Segwai
Leina la me ga le feletse ke Keagile Keamogetse Segwai. Ke gofejane ya ga Obusitse le Dikeledi Segwai. Re basetsana ba babedi mo nyalong la bone, nna lemogolowe, Malebo Dineo Segwai. Ke na le morwa a le mong, mme ke mmone ke ise ke nyalwe. Ke tsaletswe le go golela kwa Soweto, Johannesburg, South Africa.
Ke mosetsana wa Morolong, morwadie Ise, Kabelo, Obusitse. Ke Morakile! Go ya ka histori ya rona lotso loo Ra-Segwai le tlhaga kwa Maung kwa Botswana, mme bontsi jwa lona lo atile koo. Ke tsene sekolo sa mephato e e kwa tlase gona koo kwa Soweto, ebong Tshedimosho Primary School mme ka tsena sa mephato e e kwa godimo kwa Bethel High School kwa Bodenstein gaufi le Lightenburg. Ke badile le di-institute tse di mmalwa go tsweletsa dithuto tsa Science le Theology.
Boipelo jwa puo ya rona ke bo tseya mo go mme, ka e le ena motho yo o netefaditseng gore re bua puo e e tlhapileng kwa ntlong. Le gompieno tota moo batho ba bantsi ba latlhegetsweng ke puo rona re balwa le bao ba santseng ba leka ka gotlhe go bua puo e e ntseng sentle. Ke dirile kwa methapong e e farologaneng, pele ke amogela pitso ya Modimo. Ke Moruti mo kerekeng ya African Methodist Episcopal. Ke ngwaga wa me wa bone ke tlhomilwe mme ke wa bobedi ke disa motlhape. Ke ruta mo toropong ya Tshwane (Pretoria). Ke santse ke leka go tlhomamisa boruti jwa me ka kereke eo ke e neilweng, ka jalo ga ke ise ke tsenelele mo go seo ke se ratang go feta mo boruting - Counselling.
Tsa letsatsi le letsatsi di akaretsa go baakanyetsa letsatsi la Tshipi, dithuto tsa Bebele, thero, dikopano, go etela malapa le balwetse. Ke rata mmino, go opela le go bina. Ke rata le tiro ya mabogo (crafts). Ke rata go tseya dikgang le bao ba leng gaufi le nna, re tshegisana ebile re itumedisana. Ga ke ikutlwa pitsa ke a e gata, le go baka ke a baka. Ke itsaya jaaka motho wa mowa o o edileng, yo o ithatelang tikologo e e monate. Pele ke ya lololo, that sums up who I am.
Botshelo jwa gago jwa tsatsi le letsatsatsi bo go kopanya le Setswana ka tsela e e ntseng jang?
Ke Motswana ka tsalo, kajalo ke bua Setswana mo letsatsing lengwe le lengwe la me. Gona ka re golela le go tshelela mo nakong eo puo e tswakanngwang, le nna ke a tswakanya. Fela Setswana is my basic language.
Ke eng se se go kgatlhileng thata ka Tlhanodi ya Setswana e e tshelang?
Ke e wetse me ya nkgatlha ka ke le motho yo o ratang puo ebile ke tshwenngwa ke go senyega ga puo ga re sa tlhokomele. Ke mongwe wa batho bao ba tswang ba baakanya puo ga batho ba bua, mme ke bona Setswana Living Dictionary e ka re thusa go tlhokomela puo e ya gaetsho.
O rata seane sefe sa Setswana? Seane seo se raya eng?
Tota ga ke na yona ka ke rata maina a Setswana go feta, fela diane tseo di tlhagisang botho jwa rona di a nkgapa: "Mabogo dinku a thebana" comes to mind, meaning "Motho ke motho ka batho". Rotlhe re a tlhokana ga re le batho, mme re tlhoka go thusana fale le fale.
Go ya ka wena, Go tsenya Setswana mo maranyaneng a segompieno go ka re sologela molemo jang?
Re tshela mo nakong eo sengwe le sengwe se bonwang bonolo ga se le digital. Ga re batla go kgema le dinako ebile re se ka ra salela kwa morago, le rona retshwanetse re itepatepanye le tseo di re dikaganyeditseng. To have Setswana digitised will make it easier to have translations between Setswana and other languages,it'll grow people's interest in the language and encourage us to have more applications of the language.


text:
Morena, o segofatsa letsatsi:
Tsatsi je lesha ja gompieno,
Ke tsatsi ja gago, re le neilwe
Go gola mo loratong lwa ‘go.
Bonesetsa, tlhomamisa
Go kgatlha batho le wena, Rra.
Ga re a bona botshelo jwa rona
Go senya nako dilong tsa mono.
Jaaka baeti re fetele pele
Mo tseleng go ya legodimong.
Ngwana wa me, wa Mokreste,
O se lebale, o se lale.
Bosigong o mpolokile ka Tshwaro
Mo lefifing le bontshung jwa sebe,
Ke go lebogela thuso, molemo
Le tlamela ya Baengele.
A ke dige letsatsi je
Ke diretse poloko ya me.
Morena, thusa ka oura le oura
Ke ka tla ka roba thato ya ‘go.
Diteko di dintsi, ditshekamelo:
Ke di boifa le thaelo.
Ka grasia ya ‘go fela
Ke tla nonofa go di fenya.
Mo lefatsheng ja matsapa le tiro
Malatsi a rona ga a mantis,
Mme loso lo tla tla ka tshoganetso
Re sa itse nako ya lone.
A re nne re iketleetse
A re fitlhelwe re siame.


text:
Ba mmapotse, mmapotse mo sefapanong:
Jesu wa me, moratwi wa pelo ya me.
Magdalena, Johane, ene Maria
Ba tsholotse dikeledi, baa lela, baa lela.
Ke lona, baleofi, lo bapotse Mmoloki;
Ke lona, ke lona lo bapotse Jesu;
Ke lona, ke lona lo bapotse Jesu.
Khutsafalo e kgolo ya nna lobopong,
Mme letsatsi ja fitlha ‘sedi ja jone;
Lefatshe ja roroma; one mafika
A phatloga, mme mabitla atlhamologa.
Go ne go swa Modimo; tsotlhe tsa nna botlhokong;
Godimong, moleting tsotlhe tsa roroma.
Godimong, moleting tsotlhe tsa roroma.


text:
Motsana wa Moshaweng
Moshaweng ke motse yo mo kgaolong ya Kweneng e e mo Botswana. O dikhilomethara tse di masome a borataro mo bophirima jwa motse wa Molepolole. Palo ya batho ba Moshaweng e ne e le makgolo a borobabongwe,masome a bosupa le bone mo palo bathong ya ngwaga wa 2001.[1]
Contents
Borokgwe le kgotla di sela mmapa[baakanya | edit source]
Kgosi Rantsimane Banyatsi wa Moshaweng o buile a sa kgwe mathe ka go latlhega ga ngwao ya setswana.Kgosi Banyatsi o ne a bua jalo a amogela baeng kwa dikgaisanyong tsa banana tsa ngwao kwa Letlhakeng ka mafelo a beke.O ne a itebagantse le banana ba ba neng ba tsile dikgaisanyong, a re go tlhabisa ditlhong go bo ba basetsana ba apere marokgwe ntswa ba ne ba itse gore dikgaisanyo tseo di tshwaretswe mo kgotleng.O ne a bolelela banana gore ka ngwao ya Setswana, mosadi ga a letlelelwe go tsena mo kgotleng a apere borokgwe, mme e bile le rre o tshwanetse a role hutshe fa a tsena ka lekgotla.Kgosi Banyatsi a re seo ke tlotlo e bile ke tlholego ya kgotla, ka jalo a re go kgalemelwe fela thata gore go tle go nne le pharologano.Mo dikgaisanyong tseo, banana ba Moshaweng ba nnile bommampodi.Ya bo e le semphete ke go fete mo kgotleng ya Letlhakeng banana ba kgaolo ba kopane go gaisana, mme ba Moshaweng ba ikgapela sekgele mo dikhwaereng ga mmogo le bodiragatsi fa sekgele sa mmino sone se tserwe ke banana ba Mantshwabisi Dikgaisanyo tse, ke maiteko a ga tautona a go ntsha banana mo ditseleng tse di makgaphila, le go ba rotloetsa go dirisa dineo tsa bone go itshetsa.
E rile a tswa la gagwe, modiri mo lephateng la bodiragatsi le ngwao, Rre Bopelo Gaothusi a bolela fa banana ka bontsi, bogolo jang ba ba sa direng, ba inaakantse le diritibatsi, nnotagi, le go senya, mme ka jalo Tautona o ne a bona go tshwanela gore go nne le sengwe se ba ka intshang boduto ka sone. Rre Gaothusi a re bodiragatsi le mmino ke go naya banana sebaka sa go itumela, go ipela le go abelana botsipa le boitsaanape jwa neo ya Modimo.O ne a ba kgothatsa gore ba tsee boikarabelo mme ba dire ka natla, a re ka madi a ba a boneng ba tshwanetse ba dire sengwe sa itshetso, gona le go jela mo ganong.Le fa go ntse jalo, kgosi o ne a lebogela thulaganyo ya ga tautona a tlatsa a re mogolo o ne a bolela a re tshaba e senang ngwao e latlhegile ka jalo a re tautona o buseletsa ngwao gore Batswana ba seka ba latlhega. E rile a itibaganya le magosana a motse wa Letlhakeng, a bolela fa go tlhabisa ditlhong gore e re ba etetswe ba nne moriti o tsididi go iponatsa kwa kgotleng.A re ka tshwanelo, baeng ba ne ba tshwanetse ba fitlhele beng gae kwa kgotleng ga mmogo le ba dikomiti tsa tlhabololo ya motse ka bobedi, a tlatsa a re sago la moeng le bewa ke mong gae Go lebelelela dikgaisano e ne le mopalamente wa kgaolo Rre Liakat Kably, mokhanselera le dikgosi tsa motse wa Mantshwabisi, Moshaweng, Khudumelapye le Malwelwe.E rile a fa malebo mopalamente Kably o ne a kopa banana go fedisa ngwao ya dipolaano.Rre Kably a re go ategile ngwao e sa siamang ya dipolaano, a tlatsa a re ngwao ke boitshwaro le tlotlo.O ne a re bogologolo e ne e re batho ba tlhoka kwitlwisisanyo, balwe ka moretwa, e seng dithipana le ditlhobolo tsa malatsing ano.Mopalamente o kopile banana go tswa mo nnotaging a re e ruta maitsholo a makgapila a tshwana le a boganka le go tlhoka tsebe.E rile a itibaganya le ba ba sa fenyang mo dikgaisanong, Rre Kably o ne a ba kgotlhatsa gore ba seka ba ineela mme ba ikiteye sehuba go ithutuntsha go dira ka nata mo dikgaisanong tse di latelang.Kwa Kgaolong ya Letlhakeng Bophirima, setlhopa sa banana ba Tsetseng se dule ka tse di tsididi mo dikgaisanong tsa moopelo.
Boikuelo jwa banni ba Moshaweng[baakanya | edit source]
Banni ba motse wa Moshaweng mo kgaolong potlana ya Letlhakeng ba lela ka tsela ya Molepolole/Moshaweng ba re ga e a siama.Ba boleletse modulasitilo wa Khansele ya Mokwena Rre Motlhopi Leo fa ane a buisa phuthego kwa motseng oo maabane.E rile a amogela baeng, moemela kgosi ya motse wa Moshaweng Kgosi Kegobonye Maruping a ngongoregela gore tsela ya Moshaweng Molepolole e agwa e baakangwa, sebe sa phiri e nne gore ga go sepe se se bonalang morago ga e fetswa go dirwa.Kgosi Maruping a re go dirwa ga tsela eo, ga go nke go kgotsofatsa gotlhelele ka gore e tshelwa seretse se se paledisang go tsamaya fa dipula di nele, le lerole le le betang kolobe fa go fisa.A re ke ka moo go senang ope yo itlhaopelang go tsenya sepalamo sa sechaba mo tseleng e : ka e sa siama gotlhelele ,a tlatsa ka gore tsela eo e ba diela tswelelopele.Kgosi o ne a kopa gore bogolo tsela eo, e tshelwe sekontere le fa e le sekgala sa dikhilomitara tse pedi a re go ka boloka madi a dirisiwang fa go ntse gotwe e a baakangwa.Mo go tse dingwe kgosi Maruping one a kopa gore ba tseye ditlamelo golo go le go ngwefela. A re o tshwentswe thata ke gore dingwe dithuso ba di latlela kwa khanseleng ya Letlhakeng fa dingwe ba tshwanelwa ke go ya Thamaga jaaka tsa kabo ditsha .Kgosi o ne a bua a sa kgwe matlhe gore fa bagolo ba tsena koo, ba a latlhelelwa, go makgetlho mantsi ba boa fela ba sa thusiwa ka fa go tshwanetseng. O ne a kopa gape gore badiredi ba Lekgotla la kaboditsha ba atumele, go fokotsa madi a banni baa dirisang go palama.E re dikgang di eme jalo, modulasetilo wa komiti ya ditlhabololo tsa motse Mme Lebogang Manthukhwi o ne a ngongoregela gore lephata la makgotla a setswana le gana go adimana koloi ya puso le maphata a mangwe mo motseng.
O ne a bua a sa osheoshe gore ba gana le gone tota go thusa go isa leokwane kwa sedibeng sa motse, mme motse o felele o le mo lenyorengMme Manthukwi o ne a re koloi e dirisiwa ke lephata leo fela, a tlatsa a re le mapodise mo kgotleng ga ba letlelelwe go e dirisa tota.E rile a rabela matshwenyego ao, modiri mo kgotleng ya motse Mme Lechedzane Chilume a bolela fa taolo eo e tswa kwa mogolwaneng wa gagwe kwa Letlhakeng.Ba kabo ditsha bane ba solofetsa morafe gore batla atumetsa ditlamelo tsa go ba tlisetsa ditlankana tsa ditsha tsa bone, go itsa go dirisa madi a mantsi mo mosepeleng. Modulasetilo wa Khansele ya Kweneng o ne a araba ka gore go utlwisa botlhoko gore e re Taurona a ntshitse taelo gore a didirisiwa tsa puso di amoganwe, go bo go santse go na le bao ba ba di ikgagapelelang. Rre Leo o ne a re ga se gone gore koloi ya puso e nne fela, a tlatsa a re e ka amoganwa le ke maphata a mangwe fa ba batla thuso. Ka Jalo , o ne a kopa tirisanyo mmogo gore tiro ya puso e tsamae ka thelelo. Mabapi le tsela ya Moshaweng Molepolole, Rre Leo o ne a tlhalosetsa sechaba ka kwelo tlase ya itsholelo mme a ba kopa go sa fele pelo mme e tlaare seemo se boela mannong ba akanyetswe sengwe.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145459/http://www.cso.gov.bw/html/census/dist20_30_31.html. Retrieved 2008-02-09.
Template:Kweneng District Coordinates: 24°27′5″S 25°2′1″E / 24.45139°S 25.03361°E


text:
Ba dipitse bonang ba dinao
Molaodi wa Ghanzi, Rre Loeto Porati a re go botlhokwa go thusa ba ba tlhokileng lesego ka go ba abela dimpho ka malatsi a botsalo jwa Morena.
Molaodi o ntshitse mafoko ao fa kereke ya Eloyi e abela batlhoki dimpho tse di akaretsang dijo le diaparo. Rre Porati a re ba Modimo ba bonwa ka ditiro.
Molaodi a re dimpho tseo di tsile ka nako e e siameng ka gore ba tsile go ipelela keresemose ba itumetse. A re dimpho tsa malatsi a botsalo jwa Morena di botlhokwa fela thata go na le tse di ajwang fa gare ga ngwaga.
Rre Porati a re kabo ya dimpho e rotloetsa maloko a kereke go rata ba bangwe e bile e supa fa kereke eo e na le tebelopele mo go ba ba tlhokileng lesego mo botshelong.
Molaodi a re dikereke di tshwanetse go nna sekao mo go sa direng ditiro tse di ka ba tlhobosang, mme e bile ba thswanetse go direla sengwe le sngwe mo pontsheng.
Rre Porati o rotloeditse dikereke go tsenya banana mo boeteledipeleng jwa dikereke ka gore banana ba santse ba na le tebelopele e ntsi go bona gore ba ka tlhabolola jang dikereke go lebeletswe ditlhabololo tsa segompieno.
Molaodi o kopile baeteledipele ba dikereke go ngokela maloko a banana mo dikrekeng gore ba tle go ithuta ka lefoko la Modimo le boitshwaro jo bo siameng.
E rile moruti wa Eloyi mo Ghanzi, Rre Gabaemelwe Ntsebele a ntsha maikaelelo a bone a letsatsi leo a tlhalosa fa ba bona go le botlhokwa go thusa ba ba tlhokileng lesgo ka go ba abela dimpho ka malatsi a botsalo jwa Morena.
Moruti Ntsebele a re ngwaga le ngwaga mo kerekeng ba abelana dilwana e le maloko mme ngwaga ono ba tswa ka mogopolo wa gore ba thuse batlhoki, ka jalo ba simolola ka go kokotletsa madi go reka dimpho tseo.
Moruti Ntsebele a re ba dira jalo go rotloetsa mowa wa neelano mo malokong a kereke . A re maloko a tshwanetse go itse gore go na le bangwe ba ba tshwanetseng go thusiwa ka dinako tsotlhe.
Moruti Ntsebele o ne a kopa dikereke tse dingwe le tsone go thusa ba ba tlhokileng lesego. A re tiro eo ba tsile go e dira ngwaga le ngwaga.
Mo dikgannyeng tse dingwe ba lephata la tlhabololo Banana Metshameko le Ngwao ba ne ba abela molwetse yo o lwalang tlhaloganyo dimpho tse di akaretsang dijo le diaparo.
E rile mothusa moalodi, Rre William Keareng a bua ka letsatsi le a tlhalosa fa kgaolo ya Ghanzi e le nngwe ya dikgaolo tse di nang le batlhoki ba ba ntseng jalo, dimho tseo di tsile ka nako e e maleba.
Mothusa Molaodi o ne a tlhalosa fa puso e itlamile gore e ya go lwantsha lehuma, mme ga se gore puso e ka kgona ele nosi.
A re morafe le maphata a puso a tshwanetse go tshwaraganela tiro ya go lwantsha lehuma le puso jaaka ba setse ba tsweletse ka go abela ba ba batlhokileng lesego. BOKHUTLO
- Lenaneo la LIMID le thusitse monana go itshetsa
- Morafe wa Mmakgori o ngongorega ka dipompo
- Maele o akgola komiti ya motse
- A bana ba nne phepa - Mogokgo
- Ba Palamaokue ba lela ka lenyora


text:
16 Phatwe maAfrika Borwa ba tla emisa ba lebelela matlhotlhapelo a Marikana. Ka kanala le bobegadikgang, bo gololesegile, ba eTV le SABC ba na le maikarabelo a go supa tiragalo ya ntlha ya matlhotlhapelo morago ga kgololosego [1] (Click here for the English version)
DSTV le AlJazeera di setse di supile badiramoepong ba thuntsiwa mme, baagi ba Afrika Borwa ba na le tshwanelo ya go bogela tiragalo e. Mme ke kgwedi di le tlhano ba SABC ba kopiwa go tlhagisa tiragalo. Jaaka baagi badirisi ba SABC le eTV gobotlhokwa gore re kopane janong re pateletse gore tiragalo e e tlhagisiwe.
[1] 'Miners Shot Down': Still the film every South African should see. Greg Nicolson The Daily Maverick.


text:
DITIRELO TSA KEMONOKENG
Ka Rona
Go dira gore dithulaganyo tsa botshelo jwa baithuti, jwa badiri le jwa baeng e nne tse di senang matsapa ape, go na le mafapha a ditirelo tsa kemonokeng a a nang le moya o montle wa tirisanommogo ao a tshwereng phage ka mangana mo sephiring.
Mafapha mangwe a ditirelo tsa kemonokeng a theilwe kwa Setheong sa Ofisi kwa Potchefstroom e re ka e le a a dirisiwang ke batho botlhe ba ba leng mo yunibesiting. Dikai tsa one ke Tikatikwe ya Mekgele ya Tiro, Lefapha la Tsa Badiri le Merero ya Dipuo.
E re ka re batla go bona baithuti ba rona ba atlega, dingwe tsa ditirelo tse dingwe tse re ba emang nokeng ka tsone ke tsa go tlhomamisa gore ba newa kemonokeng ka tsa thuto, dilaeborari, dikhomphiuta, thuso ka dibasari, ditirelo tsa boitekanelo le botsogo jo bo siameng. Go dira gore ditirelo tseno di tlisiwe gaufi le baithuti ka moo go ka kgonegang ka gone, mafapha a a ba tlamelang ka tsone gantsi ke a a leng mo diKhamphaseng.